পরিবারের সদস্যরা কোথায় রয়েছে, জানাবে দেয়াল ঘড়ি! | রাজশাহীর কণ্ঠ\nHome > বিজ্ঞান ও প্রযুক্তি > পরিবারের সদস্যরা কোথায় রয়েছে, জানাবে দেয়াল ঘড়ি!\nin বিজ্ঞান ও প্রযুক্তি 19 সেপ্টেম্বর, 2017\nঘড়ি সময় প্রদর্শন করে থাকে। তবে এবার ‘ইটা ক্লক’ নামে এমন এক দেয়াল ঘড়ি তৈরি করা হয়েছে, যেটি সময় প্রদর্শন করার পরিবর্তে আপনার জীবনের গুরুত্বপূর্ণ মানুষগুলোর লোকেশন প্রদর্শন করবে!\nআপনার পরিবারের সদস্যরা এবং বন্ধুরা কে কোথায় রয়েছে, তা আপনাকে দেখাবে এই দেয়াল ঘড়ি।\nঘড়ির দিকে তাকিয়ে আপনি জানতে পারবেন স্কুলে কে রয়েছে, হাসপাতালে কে রয়েছে, অফিসে কে রয়েছে, বাসায় কে রয়েছে, স্বজনদের বাসায় কে রয়েছে, ব্যায়ামাগারে কে রয়েছে, বিমানবন্দরে কে রয়েছে, ভ্রমণে কে রয়েছে, বন্ধুর বাসায় কে রয়েছে, বিদেশে কে রয়েছে। অর্থাৎ আপনার পরিবারের বিভিন্ন সদস্যরা যে যখন যেখানে থাকবে, তা আপনি দেখতে পাবেন দেয়াল ঘড়িটিতে।\nউদাহরণস্বরূপ, আপনার সন্তান যখন স্কুলে থাকবে তখন দেয়াল ঘড়িটি দেখাবে সে স্কুলে রয়েছে, যখন বাসে থাকবে তখন দেখাবে পথিমধ্যে রয়েছে, যখন বন্ধুর বাসায় থাকবে তখন দেখাবে বন্ধুর বাসায় রয়েছে। একইভাবে আপনার স্ত্রী যদি অফিসে থাকে তাহলে দেখাবে অফিসে রয়েছে, স্বজনদের বাসায় থাকলে দেখাবে সেখানে রয়েছে। অর্থাৎ আপনার পরিবারের বিভিন্ন সদস্যরা যখন যেখানে থাকবে, সেই লোকেশন আপনাকে তৎক্ষণাৎ দেখাবে দেয়াল ঘড়ি ‘ইটা ক্লক’।\nঘড়ির প্রতিটি কাটা ভিন্ন ভিন্ন মানুষকে নির্দেশ করে। আপনি প্রয়োজন অনুযায়ী নতুন কাটা যোগ বা বিয়োগ করতে পারবেন।\n‘ইটা ক্লক’ মূলত লোকেশন ডিভাইস। স্মার্টফোনে নির্দিষ্ট অ্যাপ ব্যবহারের মাধ্যমে পরিবারের সদস্যরা বা বন্ধুরা এই দেয়াল ঘড়িটির সঙ্গে সংযুক্ত থাকবে। যখন যে যেখানে থাকবে, সেই লোকেশনটা অ্যাপে জানালেই, তা দেয়াল ঘড়িটির মাধ্যমে আপনার সামনে প্রদর্শিত হবে। কেউ যদি তার গোপনীয় অবস্থান না জানাতে চায়, তাহলে সে অপশনও রয়েছে অ্যাপে।\nঅভিনব সুবিধার এই ডিভাইসটি তৈরি করেছে ডিসি ক্রিয়েটিভ। ‘ইটা ক্লক’ বাজারে নিয়ে আসতে কিকস্ট্যার্টার ক্যাম্পেইনের মাধ্যমে মূল্য নির্ধারণ করা হয়েছে ৩৫০ ডলার। নির্মাতা প্রতিষ্ঠানটির প্রত্যাশা, ২০১৮ সালের জুলাই মাসে ‘ইটা ক্লক’ শিপমেন্টের জন্য প্রস্তুত করাটা সম্ভব হবে। বাজারে আসার পর ‘ইটা ক্লক’ এর দাম পড়বে ৫০০ ডলার।\nপড়ুন : অদ্ভুত ঘড়ি (ভিডিও)\nPrevious: রোহিঙ্গা ইস্যুতে বাংলাদেশের পাশে থাকবে যুক্তরাজ্য\nNext: মানুষের মস্তিষ্কে ইন্টারনেট সংযুক্ত করলেন বিজ্ঞানীরা


এভাবে ছবি তুলব, নাকি মানুষ বাঁচাব? কোনটা করা উচিৎ? | ইনফোজোন ২৪\nHome বিশেষ খবর এভাবে ছবি তুলব, নাকি মানুষ বাঁচাব? কোনটা করা উচিৎ?\nPosted By: আবু বকরon: October 07, 2016 In: বিশেষ খবর, মানবিক আর্তি\nসিলেটের এমসি কলেজের ছাত্রী খাদিজা বেগমের ওপর নৃশংস হামলার ভিডিও ইন্টারনেটে ও টেলিভিশনে দেখা গেছে। ওই দৃশ্য খুবই মর্মান্তিক। খাদিজার অবস্থা এখনো সংকটাপন্ন। হামলাকারী বদরুল আলম শাহজালাল বিশ্ববিদ্যালয়ের ছাত্র, শাখা ছাত্রলীগের নেতা। জনতা তাঁকে ধাওয়া করেছে, পুলিশ তাঁকে আটক করেছে।\nএরপর সেই পুরোনো বিতর্কটা নতুন করে দেখা দিয়েছে, এই সব ক্ষেত্রে আমরা কী করব, ছবি তুলব, ভিডিও করব, নাকি আক্রান্তকে বাঁচাতে এগিয়ে আসব। এই বিতর্কের অবসান হয়নি। নানা মুনির নানা মত। ২০১২ সালের ডিসেম্বরে নিউইয়র্ক পোস্ট–এ একটা ছবি ছাপা হয়। একটা লোক পাতালরেলের স্টেশনে প্ল্যাটফর্মের নিচে রেললাইনের ওপরে। সে চেষ্টা করছে প্ল্যাটফর্মে উঠে পড়ার। পরের মুহূর্তে ট্রেন এসে পড়ায় সে মারা যায়। এই ছবি প্রকাশের পর সমালোচনার প্রচণ্ড ঝড় ওঠে। ছবি না তুলে আলোকচিত্রী কেন লোকটাকে বাঁচাতে এগিয়ে গেল না, এই ছিল সেই সমালোচনার মূল সুর।\nতবে মোটের ওপরে যেটা এখন প্রতিষ্ঠিত, সবকিছুর ওপরে মানবতা। বিপন্নকে যদি বাঁচানো যায়, তাহলে ছবি না তুলে প্রথমে বাঁচানোর চেষ্টাই আমাদের করা উচিত।\nখাদিজার আক্রান্ত হওয়ার ছবিটা যিনি তুলেছেন, তাঁর অবস্থান বেশ দূরেই ছিল, ক্যামেরার অবস্থান আর ছবির অ্যাঙ্গেল দেখলে তা বোঝা যায়। বরং আরেকজনকে দেখা গেল ওই ভিডিওতেই যিনি বেশ কাছে ছিলেন।\nবাংলাদেশের মানুষ এখনো একের বিপদে অন্যে এগিয়ে আসে। সেটা আমরা রানা প্লাজা ধসের পরেও দেখেছি, ওয়াসার পাইপলাইনে শিশুর পড়ে যাওয়ার পরেও দেখেছি। অনেকগুলো বীরত্বপূর্ণ উদাহরণও আমাদের সামনে আছে। ছিনতাইকারীর কবলে পড়া নারীর পাশে দাঁড়াতে গিয়ে পথচারী নিহত হয়েছেন, এই ধরনের ঘটনা ঢাকাতেই ঘটেছে। আবার রাজশাহীর এক নারী একজন আহত বিপন্ন পুলিশ সদস্যকে ধরে হাসপাতালে নিয়ে যাওয়ার উদ্যোগ নিয়েছেন, সেই কাহিনিও আমরা সংবাদমাধ্যমে জেনেছি। ইভ টিজিংয়ের প্রতিবাদ করতে গিয়ে নিজের জীবন দিতে হয়েছে, এ ধরনের খবরও বিরল নয়। আবার তৃতীয় লিঙ্গের কজন মানুষ ধাওয়া করে হামলাকারী খুনিকে ধরে পুলিশে দিয়েছেন, এই খবরও আমাদের জানা।\nঅন্যদিকে মানুষের হাতে হাতে মোবাইল ফোন, আর সেসবের ক্যামেরায় ছবি তোলা ও ভিডিও তোলার সুযোগের কারণে অনেকগুলো অন্যায়ের প্রতিবিধান হতেও আমরা দেখেছি। ঢাকায় একটা ছেলে আরেকটা ছেলেকে নির্মমভাবে প্রহার করছে, এই ভিডিও ফেসবুকে ছড়িয়ে পড়ার পর ছেলেটিকে পুলিশ ধরেছিল। অন্তত দুটো শিশু নির্মম নির্যাতনের শিকার হয়ে মৃত্যুবরণ করেছে, সেই ভিডিও সামাজিক মাধ্যমে ছড়িয়ে পড়ার পর পুরো দেশ নড়ে উঠেছে। উভয় ক্ষেত্রে নির্যাতনকারীরা বিচারের মুখোমুখি হয়েছে। একটা ক্ষেত্রে তো অপরাধী দেশের বাইরে পালিয়ে যাওয়ার পরে জনমতের ব্যাপক চাপে তাকে ফিরিয়ে আনা হয় এবং বিচারের মুখোমুখি করা হয়। বিশ্বজিৎ হত্যাকাণ্ডের বিচার হওয়ার পেছনেও হত্যাকাণ্ডের সময়ের ছবি প্রকাশিত হওয়া একটা বড় কারণ।\nকাজেই মানুষের হাতে হাতে ভিডিও ক্যামেরা থাকাটা সমাজে স্বচ্ছতা, তথ্যের অবাধ প্রবাহ ইত্যাদি নিশ্চিত করছে। এবং স্বচ্ছতা ও তথ্যপ্রবাহ যা করে, তাই করতে বিকল্পপথে সাহায্য করছে। অন্যায়ের প্রতিবিধান হচ্ছে। শাস্তি হলে তা সমাজে দৃষ্টান্ত সৃষ্টি করে। আরও অপরাধ সংঘটিত হওয়াকে তা নিরুৎসাহিত করে।\nআমাদের মূলধারার গণমাধ্যমের সীমাবদ্ধতা আছে। তা সব জায়গায় সব সময় পৌঁছাতে পারে না। সব সময় সব কথা বলতেও পারে না। সব ছবি প্রকাশও করতে পারে না। সামাজিক নেটওয়ার্ক বিকল্প গণমাধ্যমের ভূমিকা পালন করছে। ছবি অনেক সময়ই বিবেককে প্রবলভাবে নাড়িয়ে দেয়।\nআমরা সাম্প্রতিক দুটো ছবির কথা বলতে পারি। সমুদ্র পাড়ি দিয়ে ইউরোপে আশ্রয় খুঁজছিল যারা, যে সিরীয় বা মধ্যপ্রাচ্যের মানুষেরা, তাদের প্রতি মানবিক আচরণ করার কথা কতই না বলা হয়েছিল। কিন্তু এক শিশু আয়লানের পুতুলের মতো শরীরটা যখন পড়ে রইল বালুকাবেলায়, আর সেই ছবিটা প্রকাশিত হলো গণমাধ্যমে, পুরো বিশ্বের বিবেক উঠল কেঁপে। বহু দেশ তাদের শরণার্থী নীতি উদার করতে বাধ্য হলো। তেমনিভাবে শিশু ওমরানের সাম্প্রতিক ছবি আবারও নাড়িয়ে দিয়েছে বিশ্ববিবেক। মাথার ওপরে বাসভবন ভেঙে পড়েছে, আহত শিশুটিকে অ্যাম্বুলেন্সে তোলা হয়েছে, শিশুটি নির্বিকার, ধূলিবালি-সিমেন্ট মাখা মুখে হাত দিয়ে সে আবিষ্কার করতে পারে নিজের শরীরের রক্তধারা। ওই খবর প্রচারের সময় সিএনএনের সংবাদ পাঠিকা নিজেই কাঁদছিলেন।\nকাজেই কোনো ঘটনা ঘটলে তার ছবি ধারণ করা ও প্রচার করা নানাভাবে ইতিবাচক ফল রাখছে। ঢাকায় ট্রাফিক সার্জেন্ট প্রহার করছেন গাড়িচালককে, নির্মমভাবে, সেই দৃশ্য প্রকাশিত ও প্রচারিত হওয়ার পরেও ব্যবস্থা নিতে হয়েছে।\nকিন্তু যখন আপনার সামনে প্রশ্ন আসবে, আপনি ভিডিও ধারণ করবেন, নাকি মানুষকে বাঁচাতে এগিয়ে যাবেন, তখন এই প্রশ্নের উত্তর আমি কী দেব? প্রথমত এবং শেষ পর্যন্ত মানবতাই সবকিছুর ঊর্ধ্বে। মানুষ মানুষের জন্য। মানুষের বিপদে মানুষ এগিয়ে যাবে, হাত বাড়াবে, এই তো আমরা চাই। কিন্তু যখন আগ্নেয়াস্ত্রধারী কোনো পথচারীর কপালে ধাতব শীতল নলটা ধরে, তাকে উদ্ধারে এগিয়ে আসা, বিশেষ করে আকস্মিকভাবে বুদ্ধি বের করা নিশ্চয়ই মুশকিল। চোর পালালে বুদ্ধি বাড়ে। আর নিরাপদ দূরত্বে পরে বসে বড় বড় কলাম লেখা সোজা।\nছোটবেলায় জুনিয়র রেডক্রসের কাছ থেকে প্রাথমিক চিকিৎসার প্রশিক্ষণ নিয়েছিলাম। ওই সময় আমাদের শেখানো হয়েছিল, কেউ যদি পানিতে ডুবে যায়, তাহলে তার কাছে যেতে হলে যথেষ্ট দক্ষতা ও প্রশিক্ষণ ছাড়া যেয়ো না। কারণ সে তোমাকে জড়িয়ে ধরবে। নিজেও মরবে, তোমাকেও মারবে। তোমাকে যেতে হবে পেছন থেকে, তার কপালে জোরে আঘাত করতে হবে, সে অজ্ঞান হয়ে গেলে তাকে ধরে ডাঙায় তুলবে। থ্যাংক গড, ওই ধরনের পরিস্থিতির মুখে কখনো পড়িনি। পরীক্ষা দিতে হয়নি।\nকিন্তু বাংলাদেশের বহু মানুষ এই ধরনের পরীক্ষার মুখোমুখি হয়ে নিজেকে এমনকি উৎসর্গও করেন। সেপটিক ট্যাংকে একজন ঢুকে আর বের হচ্ছে না, তাকে তুলতে আরেকজন ঢোকেন, আরেকজন, কেউই আর বের হয় না। বা পানিতে একজন ডুবে যাচ্ছেন, তাঁকে উদ্ধার করতে আরেকজন যাচ্ছেন, দুজনেই মারা গেছেন, এই ধরনের খবর মোটেও বিরল নয়।\nঅন্যদিকে, ক্যামেরার যাচ্ছেতাই ব্যবহারের প্রশ্নও আছে। সেদিন আমি একটা সুইমিংপুলে নেমে সাঁতার কেটেছি, ওঠার পরে শুনলাম, কেউ একজন আমার পুরো সাঁতারটা ভিডিও করেছেন। শুনে আমি থ। আমার অনুমতি ছাড়া অপরিচিত কেউ কি আমার সাঁতারটা ভিডিও করতে পারেন? তবে আমি যদি ওই সময় সাঁতার কাটতে গিয়ে ডুবে মারা যেতাম, তাহলে ওই ভিডিওটার একটা মূল্য হয়তো দাঁড়াত।\nআমরা কিন্তু আমাদের হাতের এই বিস্ময়কর যন্ত্রটা দিয়ে কী করা উচিত, আমরা তা বুঝছি না। শিশুরা এর অপব্যবহার করছে, বড়রাও করছে। যে ধরনের ভিডিও প্রকাশিত হওয়া উচিত নয়, তা প্রকাশিত হয়ে পড়ায় অনেকগুলো আত্মহত্যার ঘটনা ঘটেছে। আসলে তো এ ধরনের ভিডিও ধারণ করাই উচিত নয়। ব্যক্তিগত গোপনীয়তার অধিকারের প্রশ্নটিও আছে। তথ্য জানা আমার অধিকার। স্বচ্ছতা ও তথ্যের অবাধ প্রবাহ ভালো। তাই বলে, আমার টেলিফোনালাপ রেকর্ড করা হবে, এটা আমি কোনো দিনও সমর্থন করি না। আমরা জানি, আমাদের দেশে আইন করা হয়েছে, নিরাপত্তার স্বার্থে টেলিফোনালাপ রেকর্ড করা যাবে। কিন্তু তা প্রকাশ করে দেওয়া নিশ্চয়ই আইনসম্মত নয়। এ বিষয়ে সবাইকে কঠোর সাবধানতা অবলম্বন করতে হবে। একটা ভয়াবহ খবর বেরিয়েছে গতকালকের ডেইলি স্টার–এ। ইয়াহু তাদের সব ই-মেইল স্ক্যান করে আমেরিকার নিরাপত্তা বাহিনীকে তথ্য সরবরাহ করেছে। ব্যক্তিগত গোপনীয়তার অধিকারের পরিধি পৃথিবীব্যাপীই ছোট হয়ে আসছে। সেটা ভালো কথা নয়।\nমিশেল ফুকো কারাগারের ইতিহাস রচনা করতে গিয়ে বলেছিলেন, কারাগারে একটা ওয়াচ টাওয়ার থাকে। সেখান থেকে সবকিছু নিরীক্ষণ করা হয়। আমাদের সমাজও তেমনি। প্যান-অপটিক সমাজ। সে স্তরে স্তরে সবকিছুর ওপরে নজর রাখে। আমাদের প্রতিষ্ঠানগুলো—কারাগার, হাসপাতাল, অফিস, স্কুল—সবই আসলে কারাগার, যেখানে সবকিছু নিরীক্ষণ করা হচ্ছে। মোবাইল ফোন ও সিসিটিভির এই দুনিয়ায় সেটা এখন আক্ষরিক অর্থেই সত্য হয়ে গেছে।\nআমার একজন প্রিয় লেখক মিলান কুন্ডেরা এই ধরনের সমাজ, যেখানে মানুষের গোপনীয়তার অধিকার নেই, সেটার সমালোচনা করেন তীব্রভাবে। তিনি বলেন, ফ্রানৎস কাফকার জগতে এ রকমটা ঘটে। জোসেফ কে নামের ব্যক্তিটিকে গ্রেপ্তার করতে এসেছে দুজন, তারা ঢুকে বসে আছে তারই শয়নকক্ষে। এই যে ব্যক্তিগত গোপনীয়তা লঙ্ঘিত হলো, এটাকে মিলান কুন্ডেরা এক ভয়াবহ অভিশাপ বলে মনে করেন। তাঁর আইডেন্টি উপন্যাসে তিনি প্রশ্ন করেছেন, আমরা যে মায়ের পেটের ভ্রূণের ছবি তুলি, ভিডিও করি, দেখা যায়, ভ্রূণটি গোপন কী কাজ করছে, সেটা আমরা দেখে ফেলি, এটা কি উচিত?\nআমি একটা গল্প লিখেছি। কালি ও কলম পত্রিকার একটা গল্পসংখ্যা সম্প্রতি বেরিয়েছে কলকাতা থেকে। তাতে এই গল্পটা আছে। একজন নারী একজন পুরুষকে খুন করতে চায়। খুন করার জন্য সে বেছে নেয় স্বচ্ছতাকে। মানে, ভদ্রলোক কোথায় কখন যাচ্ছেন, কী করছেন, কী খাচ্ছেন, তাঁর সঙ্গে কে আছে, সব ভদ্রমহিলা প্রকাশ করে দেন তাঁরই নামে খোলা একটা ফেসবুক পেজে। একটা মানুষ যদি সারাক্ষণই কাচের ঘরে থাকার মতো করে স্বচ্ছ ও প্রকাশিত জীবনযাপন করে, তার পক্ষে বাঁচা সম্ভব নয়। লোকটি মারা যায়—আমার গল্পে, অবশ্যই কাল্পনিক কাহিনিতে। তবে বাস্তবেও আমরা একাধিক মানুষের, বিশেষ করে তরুণীদের মৃত্যুর কারণ ঘটিয়েছি অপ্রকাশ্যকে প্রকাশ করে দিয়ে।\nকাজেই আমার বলার কথা তিনটা: ১. মানুষ বাঁচানো না ছবি তোলা? মানুষ বাঁচানো। ২. সামাজিক গণমাধ্যম কি বিকল্প গণমাধ্যমের ভূমিকা পালন করবে? অবশ্যই। তা ভালো করছে। কার্যকরী হচ্ছে। ৩. আমরা কি ব্যক্তিগত গোপনীয়তাকে সম্মান করব? অবশ্যই। অবশ্যই।\nক ও খ ইউনিটে ফল বিপর্যয়ের পরে এবার গ ইউনিটে ৯৪.৪৮ শতাংশ ফেল\nঅবশেষে বিশ্বের বৃহত্তম কোরআনের খোঁজ পাওয়া গেল গুজরাটে\nএখুনি জেনে নিন কোথায় পাবেন সবচেয়ে সস্তায় iPhone7ও iPhone7Plus\nসুখবর – এবার বাংলাদেশিদের জন্য ই-ভিসা চালু করলো মালয়েশিয়া\nসন্তানকে বাঁচাতে করুন আকুতি এক নওমুসলিম মায়ের


Home রাশি ফল এক ঝলকে জেনে নিন রবিবাসরীয় রাশিফল\nমেষ রাশি: খুব দ্রুত সিদ্ধান্ত গ্রহণের ফলে দীর্ঘ দিনের সমস্যা থেকে মুক্তির সম্ভাবনা। পাওনা অর্থ প্রাপ্তির যোগ রয়েছে। অজানা কোনও উৎস থেকে হঠাৎ প্রাপ্তিযোগ হতে পারে। প্রেমের সম্পর্কের উন্নতি। কর্মক্ষেত্রের যে কোনও বিষয়ে অত্যন্ত শুভ দিন।\nবৃষ রাশি: শারীরিক ক্লান্তি কাটাতে বিশ্রাম নেওয়ার প্রয়োজন। টাকাপয়সা সাবধানে রাখুন। গুপ্ত শত্রু বাড়তে পারে। কোনও গুরুত্বপূর্ণ যোগাযোগ তৈরি হতে পারে। প্রেমে অভূতপূর্ব সাফল্য আসতে পারে। সঙ্গীর সঙ্গে একান্তে সময় কাটানোর জন্য দিনটি শুভ।\nমিথুন রাশি: মিথুন রাশির জাতক জাতিকাদের জন্য দিনটি শুভ। অর্থনৈতিকভাবে শুভ ফলদায়ক।অপ্রত্যাশিত প্রাপ্তিযোগ হতে পারে। প্রেমের জন্যও দিনটি শুভ।\nকর্কট রাশি: নিজের মতামতকে গুরুত্ব দিন। শারীরিক এবং মানসিক চাপ থাকবে। খরচে রাশ টানতে হবে। শৈল্পিক এবং সৃজনশীল কাজের সঙ্গে যুক্ত হতে পারেন। একা সময় কাটান। গুরুত্বপূর্ণ সিদ্ধান্ত নেওয়ার জন্য দিনটি শুভ।\nসিংহ রাশি: আজকের দিনটি মিশ্র ফলদায়ক। বিভিন্ন বিষয়ে বহু মতবিরোধ হওয়ায় আপনার জন্য দিনটি খুব একটা ভালো হবে না। এটি আপনার সম্পর্ককেও দুর্বল করবে। আর্থিক প্রাপ্তিযোগ আছে। শরীরচর্চার মন দিন।\nতুলা রাশি: মকর রাশির জাতক জাতিকাদের জন্য দিনটি শুভ। আজকের দিনটি একটি আনন্দময় দিন। ব্যবসায়িক লাভের সম্ভাবনা রয়েছে। পরিবারের সঙ্গে সময় কাটান।\nবৃশ্চিক রাশি: শারীরিক সমস্যা হতে পারে, সমস্যা হলে দ্রুত চিকিৎসকের পরামর্শ নিন। অর্থনৈতিক ভাগ্য ভালো। আপনি কঠোর পরিশ্রম ও ধৈর্যের দ্বারা আপনার কাঙ্খিত লক্ষ্যে পৌঁছতে পারবেন। আপনার আর্কষণীয় বন্ধুত্বসুলভ ব্যক্তিত্ব আপনাকে অন্যদের থেকে আলাদা করবে।\nধনু রাশি: আজকের দিনটি শুভ ফলদায়ক। আজ সন্ধ্যাটা রোম্যান্টিক ভাবে কাটতে পারে। ডিনার ডেটে যাওয়ার সুযোগ আসতে পারে। অতিরিক্ত খরচ কমানো উচিত। সঞ্চয়ের জন্য আজকের দিনটি শুভ। প্রেমে ডুবে থাকার জন্য মনও খুব ভালো থাকবে।\nমকর রাশি: বহুদিন আটকে থাকা কাজ সম্পন্ন হতে পারে। অর্থ-সংক্রান্ত সমস্যার কারণে আজ আপনি উদ্বিগ্ন থাকতে পারেন। কাছের মানুষদের সঙ্গে বেশি করে সময় কাটান। কোনও ভাবে প্রতারিত হতে পারেন। অতিরিক্ত ব্যয় সমস্যার সৃষ্টি করতে পারে।\nকুম্ভ রাশি: কর্মক্ষেত্রে কিছু প্রতিকূলতা আসতে পারে। কিন্তু নিজের যুক্তি-বুদ্ধিতে সেগুলো কাটিয়ে উঠতে পারবেন। যে কোনও কাজ আবেগ নয়, যুক্তি দিয়ে করুন। অতিরিক্ত খরচ এড়িয়ে চলাই শ্রেয়। প্রেমে বাধা লক্ষণীয়। সঙ্গীর মতামত অবহেলা করলে সম্পর্কে ভাঙন ধরতে পারে।\nমীন রাশি: বিতর্ক, দ্বন্দ্ব, বিবাদ এড়িয়ে চলুন। শারীরিক অসুস্থতা বাড়তে পারে। সঞ্চয় প্রয়োজন। অত্যধিক ব্যয় হতে পারে। পুরোনো প্রেম পুনরায় ফিরে আসতে পারে।\nHoroscope: Christmas Eve -য়ে কেমন কাটবে দিন, জেনে নিন আজকের রাশিফল\nBiswadeep Banerjee - December 24, 2021 0\nখাস খবর ডেস্ক: আজ ২৪ ডিসেম্বর। অর্থাৎ Christmas Eve। শীতের আমেজে উৎসবের প্রারম্ভে ভাগ্যদেবীর কৃপা আজ কতখানি বর্ষিত হতে চলেছে আপনার ওপর? এক নজরে...\nBiswadeep Banerjee - December 23, 2021 0\nখাস খবর ডেস্ক: আজ ২৩ ডিসেম্বর। লক্ষ্মীবার। দেবী লক্ষ্মীর কৃপা আজ কতখানি বর্ষিত হতে চলেছে আপনার ওপর? এক নজরে দেখে নিন আপনার আজকের রাশিফল। মেষ:...\nPrevious articleডাক্তার সুভাষ মুখোপাধ্যায়ের নামে এক মাসের মধ্যে হবে মেডিক্যাল কলেজ বললেন শুভাপ্রসন্ন\nNext articleশিক্ষক দিবস এবং কিছু কথা: অধঃপতনের শেষ কোথায়, আয়নায় মুখ দেখার সময় এসে গিয়েছে কিন্তু…


প্রকাশ : ০৯ সেপ্টেম্বর ২০২০, ০৮:৫৩\nবৈশ্বিক মহামারি করোনা ভাইরাসে ইঞ্জিনিয়ার্স ইনস্টিটিউশন, বাংলাদেশ (আইইবি) এর ফ্রি টেলিমেডিসিন সেবায় নিয়োজিত চিকিৎসকদের সম্মাননা প্রদান করেছে প্রতিষ্ঠানটি। মহামারি করোনা ভাইরাসের শুরুতে প্রকৌশলী পরিবারের ৬৩ জন চিকিৎসক নিয়ে দেশে প্রথম ফ্রি টেলিমেডিসিন সেবা চালু করে আইইবি। এরপর থেকে সারা দেশে প্রকৌশলীসহ ৬৩৮৪ জনকে টেলিমেডিসিন সেবা প্রদান করে আইইবি’র টেলিমেডিসিন সেবার সঙ্গে যুক্ত চিকিৎসকবৃন্দ।\nমঙ্গলবার (০৮ সেপ্টেম্বর) সন্ধ্যায় অনলাইনে আইইবি'র টেলিমেডিসিন সেবায় নিয়োজিত চিকিৎসকদের সম্মাননা দেয় ইঞ্জিনিয়ার্স ইনস্টিটিউশন, বাংলাদেশ (আইইবি)। পরবর্তীতে সম্মাননা স্মারক আইইবি'র টেলিমেডিসিন সেবায় নিয়োজিত চিকিৎসকদের কাছে পৌঁছে দেয়া হবে।\nঅনুষ্ঠানে প্রধান অতিথি হিসেবে উপস্থিত ছিলেন, আইইবি'র প্রেসিডেন্ট এবং বাংলাদেশ আওয়ামী লীগের বিজ্ঞান ও প্রযুক্তি বিষয়ক সম্পাদক প্রকৌশলী মো. আবদুস সবুর। অনুষ্ঠানে বিশেষ অতিথি হিসেবে অনলাইনে সংযুক্ত হোন আইইবি'র ভাইস প্রেসিডেন্ট প্রকৌশলী মো. নুরুজ্জামান।\nস্বাগত বক্তব্য প্রদান করেন, আইইবি'র সম্মানী সাধারণ সম্পাদক খন্দকার মনজুর মোর্শেদ, সম্মানিত আলোচক হিসেবে উপস্থিত ছিলেন, আইইবি’র ভাইস-প্রেসিডেন্ট প্রকৌশলী এস এম মনজুরুল হক মঞ্জু, আইইবি ঢাকা কেন্দ্রের সম্মানী সম্পাদক প্রকৌশলী মো. শাহাদাৎ হোসেন (শীবলু)। অনুষ্ঠানে আইইবি টেলিমেডিসিন সেবা পরিচালনা কমিটির সদস্য সচিব প্রকৌশলী মো. রনক আহসানের সঞ্চালনায় সভাপতিত্ব করেন, আইইবি' টেলিমেডিসিন সেবা পরিচালনা কমিটির আহবায়ক প্রকৌশলী কাজী খায়রুল বাসার। আইইবি’র টেলিমেডিসিন সেবায় নিয়োজিত চিকিৎসকবৃন্দ অনলাইনে যুক্ত ছিলেন।\nঅনুষ্ঠানে বক্তরা বলেন, মহামারি করোনা ভাইরাসের সময় আইইবি'র ফ্রি টেলিমেডিসিন সেবা সারা দেশের মানুষের কাছে পৌঁছেছে। সারা দেশ থেকে সেবা নিয়েছেন প্রকৌশলীসহ সাধারণ মানুষ। দেশের এই ক্রান্তিকালে প্রকৌশলী এবং চিকিৎসকগণ সব সময় কাজ করছে। এর আগে আইইবি’র টেলিমেডিসিন সেবায় নিয়োজিত চিকিৎসকবৃন্দ দেশের ক্রান্তিলগ্নে দেশের মানুষকে বিনামূল্যে সেবা প্রদানের অনুভূতি ব্যক্ত করেন।


এবার পুলিশ থেকে সিভিক'রা আসছেন গোয়েন্দা বিভাগে! 'সোর্সে' জোর রাজ্যের - new order from west bengal govt to transfer 5285 civic volunteers in ib | Eisamay\nnew order from west bengal govt to transfer 5285 civic volunteers in ib\nএবার পুলিশ থেকে সিভিক'রা আসছেন গোয়েন্দা বিভাগে! 'সোর্সে' জোর রাজ্যের\nEiSamay.Com | Updated: 21 Jun 2019, 02:29:00 AM\nরাজ্যজুড়ে নিরাপত্তা ব্যবস্থা আরও আঁটোসাঁটো করতে বেশ কিছু সিভিক ভলান্টিয়াদের গোয়েন্দা বিভাগে ব্যবহার করতে চলেছে রাজ্য সরকার। যদিও এই বিশেষ গোয়েন্দা বিভাগ সামলানোর জন্য নতুন কোনও নিয়োগ হবে না। এই বিভাগ দেখভাল করার জন্য সমসংখ্যক পদ সিভিক ভলান্টিয়ারদের থেকে কমিয়ে নিয়ে আসা হবে এই গোয়েন্দা বিভাগ দেখার জন্য। রাজ্য সরকারের তরফে একটি বিজ্ঞপ্তি জারি করে জানানো হয়েছে, ৫,২৮৫ জন সিভিক ভলান্টিয়ারকে এই বিভাগ সামলানোর দায়িত্ব দেওয়া হবে।\nএই সময় ডিজিটাল ডেস্ক: রাজ্যজুড়ে নিরাপত্তা ব্যবস্থা আরও আঁটোসাঁটো করতে বেশ কিছু সিভিক ভলান্টিয়াদের গোয়েন্দা বিভাগে ব্যবহার করতে চলেছে রাজ্য সরকার। যদিও এর জন্য নতুন কোনও নিয়োগ হবে না। সমসংখ্যক পদ সিভিক ভলান্টিয়ারদের থেকে কমিয়ে নিয়ে আসা হবে গোয়েন্দা বিভাগ আরও জোরদার করার জন্য। রাজ্য সরকারের তরফে একটি বিজ্ঞপ্তি জারি করে জানানো হয়েছে, ৫,২৮৫ জন সিভিক ভলান্টিয়ারকে এই বিভাগে নিয়ে আসা হচ্ছে।\nমুখ্যমন্ত্রী মমতা বন্দ্যোপাধ্যায়ের হাত ধরেই ২০১৩ সালে তৈরি হয় সিভিক ভলান্টিয়ার পদ। রাজ্যে নিযুক্ত হন ১ লক্ষ ২৫ হাজার সিভিক ভলান্টিয়ার। সেই সংখ্যা থেকেই ৫৩৮৫ জনকে দেওয়া হবে গোয়েন্দা বিভাগের দায়িত্ব।\nনবান্ন সূত্রে খবর, রাজ্যের নানান জায়গায় যে গোলমাল লেগে রয়েছে, তার সামাল দিতেই মূলত এই উদ্যোগ। ইতিমধ্যেই প্রশাসনের তরফে রাজ্য পুলিশের ডিজিকে এই নির্দেশ পাঠানো হয়েছে। গোয়েন্দা বিভাগে লোক কম থাকার কারণেই যে অনেক সময়ে খবর পৌঁছতে পুলিশের কাছে দেরি হচ্ছে, তাও একপ্রকার মেনে নেওয়া হয়েছে নবান্নর তরফে। আর সেই গলতিগুলোই চিরতরে মুছে ফেলতে উঠে পড়ে লেগছে রাজ্য সরকার। গ্রাম থেকে গ্রামাঞ্চল, মফঃস্বল থেকে শহরতলি নানান জায়গা ঘেঁটে দেখে সাধারণ মানুষের নিরাপত্তা আরও জোরদার করতেই এই নতুন এই সিভিক গোয়েন্দা বিভাগ খোলা হচ্ছে বলেও জানা গিয়েছে নবান্ন থেকে।\nচুরির দায়ে ধৃত ২ পরের খবর\nরাজ্য সরকার নবান্ন West Bengal govt Nabanna Mamata Banerjee Information Bureau ib civic volunteers\nWeb Title : new order from west bengal govt to transfer 5285 civic volunteers in ib


জানুয়ারী 11, 2019 ফরেক্স ট্রেডিং কৌশল লেখক নওরিন মুনতাসির 68473 দর্শকরা\nসম্পর্কিত:6জন লোক তাদের দেহকে ফরেক্সকপি পদ্ধতির অনুসারীগণ কিভাবে চর্বিযুক্ত করে তা ভাগ করে নেয়-যাতে আপনি তাদের ভুল থেকে শিখতে পারেন\nসর্বত্র একটি স্থানীয় স্ট্রিং ব্যবহার করার পরিবর্তে টেমপ্লেট নামস্থান নির্ধারণ করুন চলতে চলতে রাখাল শুনল প্রকৃতির অনেক গোপন কথা, জানল তাহার সকল ব্যথা।\nফরেক্সকপি পদ্ধতির অনুসারীগণ - ট্রেন্ড ট্রেডিং কৌশল\nআপনি ঘন্টার জন্য রান্নাঘরে দাঁড়ানো জন্য প্রস্তুত, আপনি বেকিং উপর আপনার নিজের হাত দিয়ে অর্থ উপার্জন করতে পারেন। এটি অভিনব সজ্জিত কাপকেক, বিভিন্ন ছুটির জন্য কেক, কোম্পানির লোগো বহনকারী কুকি, উপলক্ষের নায়কদের নামগুলি হতে পারে। মস্তিষ্কের সাথে কীভাবে কাজ করতে হয় তা শিখতে ভুলবেন ফরেক্সকপি পদ্ধতির অনুসারীগণ না, কারণ এটি দিয়ে সজ্জিত পণ্যগুলিতে বিশেষ চাহিদা রয়েছে। Take Profit - প্রাইস যদি একটা নির্দিস্ট পরিমান লাভ পায় তাহলে ট্রেড নিজে নিজেই ক্লোজ হয়ে যাবে।\n5. স্টেশনে অ্যাক্সেস সময় গণনা নেটওয়ার্ক\nগুগল তাদের স্বাক্ষর লোগো টেক্সট কেনেডির উদ্বোধনী ভাষণ থেকে তৈরি করা হয়েছে, আর দ্বিতীয় “জি.” প্রয়াত রাষ্ট্রপতির ছবি দিয়ে তাদের নাম.\nঅন্য দালালগুলিকে স্পষ্ট করে ছাড়াই বলি, শুধু একটি পটভূমি তৈরি করুন যা দালালের বাকিগুলি খারাপ। আমি তার বারানো হাতের। দিকে হাত বাড়ালাম। “আই এম….”\nফটোসিন্থেসিসের দুটি ধাপ রয়েছে। লাইট-রিএকশন (Light reaction), এই ধাপে সূর্যের আলোর ফোটন থেকে শক্তি উৎপাদন করা হয়। এবং ডার্ক-রিএকশন (Dark reaction), এই ধাপে সূর্যের আলো থেকে পাওয়া শক্তিকে ব্যবহার করে কার্বন-ডাই-অক্সাইডকে জি৩পিতে রূপান্তরিত করা হয়। ডার্ক-রিএকশন সম্পর্কে সর্বপ্রথম ধারণা দেন মেলভিন কেলভিন (Melvin Calvin) ১৯৪০ সালের দিকে, তাই এই ধাপ কেলভিন-সাইকেল (Calvin cycle) নামে পরিচিত।\nআর দ্বিতীয়ত, এটা একটি এক-কালীন চুক্তি তোমাকে অনেক না আনা হবে।\nফৌজদারী অপরাধ ফরেক্সকপি পদ্ধতির অনুসারীগণ তদন্ত তদারকি ও নির্দেশনা প্রদান হেজড মার্জিন - লকড পজিশনগুলি বজায় রাখার জন্য Admiral Markets মার্জিনের প্রয়োজনীয়তা\nফরেক্সকপি পদ্ধতির অনুসারীগণ - টেকনিক্যাল এনালাইসিস\nসফল নিশ্চিতকরণের পরে, "ই-মেইল ঠিকানা নিশ্চিত করা" প্রদর্শিত হওয়া উচিত। কিভাবে অ্যাক্রিলিক পেইন্ট সঙ্গে ফরেক্সকপি পদ্ধতির অনুসারীগণ পেইন্ট শিখতে? যদি আপনি কমপক্ষে জল রঙ বা গাউচে আঁকার কৌশল সম্পর্কে একটু বেশি পরিচিত হন, তবে আপনি অ্যাক্রিলিকের সাথে পেইন্টিং শিখতে কঠিন হবে না, যাহোক, শিল্পী তার বিশুদ্ধ ফর্মের জন্য আনন্দিত, এটি ছড়িয়ে পড়ে না, ফ্যাকাশে হয় না, ক্র্যাক না হয় এবং দ্রুত শুকিয়ে যায়।


মহাভারতের মহারণ্যে – ২.০৭ – মহাভারত । Mahabharata\nলাইব্রেরি » মহাভারত » মহাভারতের মহারণ্যে (প্রতিভা বসু) » মহাভারতের মহারণ্যে – ২.০৭\nপূর্ববর্তী : Previous post: « মহাভারতের মহারণ্যে – ২.০৬\nপরবর্তী : Next post: মহাভারতের মহারণ্যে – ২.০৮ »\nমহাভারতের মহারণ্যে – ২.০৭\nমহাভারতের মহারণ্যে – ২.৭\nঅগত্যা যেতেই হলো বিদুরকে। ইন্দ্রপ্রস্থে পৌঁছে যুধিষ্ঠিরকে বললেন, ‘ধূতরাষ্ট্র পাশাক্রীড়াচারীদের সম্মেলন ডেকেছেন। তুমি সেই ধূর্ত পাশাক্রীড়াচারীদের দেখবে। আমি ধৃতরাষ্ট্রের আজ্ঞাবাহী হয়েই এসেছি। নিবৃত্ত করতে অনেক চেষ্টা করেছিলাম। তত্ৰাচ আমাকে এখানে পাঠানো হয়েছে। এখন তুমি যা শ্রেয়স্কর মনে করো, তাই করো।\nযুধিষ্ঠির বললেন, ‘দুর্যোধন ব্যতীত আর কোন কোন অক্ষবিদ সেখানে আছেন বলুন। আমি তাদের শতবার পরাজিত করবো।‘\nবিদুর বললেন, ‘অক্ষনিপুণ পাকাহাত শকুনি, বিবিংশতি, চিত্ৰসেন, রাজা সত্যব্রত, জয়, এঁরা সব সেখানে উপস্থিত হয়েছেন।‘\nবিদুরের অনিচ্ছা বুঝেও যুধিষ্ঠির যাবার জন্য প্রস্তুত হলেন। দ্রৌপদী প্রভৃতি স্ত্রীগণসহ ভ্রাতাগণসহ অনুচরসহচরবর্গভিব্যাহারে বেশ জাকজমক করেই হস্তিনাপুরে এলেন। সেই রাত্রি সুখে যাপন করে পরের দিন সভামণ্ডপে প্রবেশ করলে শকুনি বললেন, ‘এই সভামধ্যে সকলেই তোমার প্রতীক্ষা করছেন। দূতক্রীড়া আরম্ভ করা যাক।‘\nযুধিষ্ঠির আক্রমণাত্মক ভঙ্গিতে বললেন, ‘দ্যাখো, কপট দূতক্রীড়া অতি পাপজনক। এতে অণুমাত্র ক্ষত্রিপরাক্রম নেই। তুমি কী কারণে পাশাক্রীড়ার প্রশংসা করছো?’ একথা শুনে শকুনি অবশ্যই অবাক হয়েছিলেন। কেননা তিনি তো পাশাক্রীড়ার প্রশংসা করেননি। কিন্তু কিছু জবাব দেবার পূর্বেই যুধিষ্ঠির পুনরায় বললেন, ‘ধূর্ত কপটাচারীকে কেউ বিশ্বাস করে না। শকুনি কবে তাঁর সঙ্গে পাশা খেলেছেন যে ধূর্তকপটাচার করবেন? তারপরেই বললেন, ‘তুমি যেন নৃশংসের মতো অসৎপথ অবলম্বন করে আমাদের পরাজিত করো না।’\nসভাগৃহে প্রবেশ করেই যুধিষ্ঠির অকারণে অভদ্রের মতো কেন এই কর্কশ উক্তিগুলো প্রায় মুখস্থের মতো বলে যাচ্ছিলেন কারোই সেটা বোধগম্য হচ্ছিলো না। দুর্যোধন কেবলমাত্র শ্রুতিগোচরে বিদুরের কথাই শুনছিলেন। যেমন জতুগৃহ তৈরি হলে তা কী কারণে বহ্নিযোগ্য গৃহে প্রবিষ্ট হয়েই ভীমকে বলেছিলেন, এই বক্তৃতাও অনেকটা সেই রকম। আবার বললেন, ‘আর্যলোকেরা মুখে ম্লেচ্ছভাষা ব্যবহার ও কপটাচার প্রদর্শন করেন না। যদিও সেই সভায় এ পর্যন্ত কোনো রাজাই কোনো কথা বলেননি। তদ্ব্যতীত, ম্লেচ্ছভাষা যুধিষ্ঠির ব্যতীত আর কোনো ক্ষত্রিয় অবগতও নন। রাজসূয় যজ্ঞ করে সম্রাট হয়ে তিনি কি ভারসাম্য হারিয়েছেন? যুধিষ্ঠির বলেই যাচ্ছিলেন, কোনো জবাবের সময়ও দিচ্ছিলেন না, ‘শোনো, অপকট যুদ্ধই সৎপুরুষের লক্ষণ। আমি শঠতা করে সুখ ও ধনপ্রাপ্তির ইচ্ছা করি না।‘ অর্থাৎ যা করে তিনি রাজসূয় যজ্ঞ সম্পন্ন করতে সক্ষম হয়েছেন।\nআশ্চর্য! এই তো কদিন পূর্বে তিনিই তাঁর ভ্রাতাদের এবং কৃষ্ণকে জরাসন্ধের অন্তঃপুরে পাঠিয়ে কোনো পূজানিবন্ধনে উপবাসী, অসতর্ক জরাসন্ধকে অসহায় পেয়ে কপটযুদ্ধে খুন করালেন! এসব বলতে তাঁর কি একটু লজ্জাও হলো না? তিনি তাঁর স্বীয় লোভ চরিতার্থ করতে ভ্রাতাদের দিয়ে একটি ঘটনাও কি সৎভাবে সম্পন্ন করেছেন? জরাসন্ধকে গভীর রাত্রে একা পেয়ে এভাবে হত্যা করার প্রস্তাবটা অবশ্য কৃষ্ণই দিয়েছিলেন। কিন্তু তাতে তিনি সম্মতি দিলেন কেন? ব্রাহ্মণ সেজে যাওয়াতে জরাসন্ধর নিকট তারা অতি সাদর সম্ভাষণ ও সম্মানে ভূষিত হয়েছেন। তিনি কল্পনাও করেননি নিতান্ত অধঃপতিত ইতর ব্যক্তি ব্যতীত কোনো ক্ষত্রিয় সন্তান এরকম কাপুরুষসুলভ কপটাচার করতে পারে। আর কীভাবে শিশুপালকে খুন করা হলো! সেটা ভাবতেও দেহ কণ্টকিত হয়।\nশকুনি দুর্যোধনের মাতুল। গান্ধারীর ভ্রাতা। সেকালের নিয়ম অনুযায়ী তিনি কুটুম্বিতা সূত্রে যুধিষ্ঠিরের মাতুল। যদি কোনো বক্তব্য তাঁর থেকেই থাকে, মাতুলজ্ঞানে তাঁকে প্রথমে সম্ভাষণ জানিয়ে, অন্যান্য বিশিষ্ট ব্যক্তিদের যথোপযুক্ত সম্ভাষণ জানিয়ে, বলতে পারতেন। মনে হচ্ছিলো, কারোকে যেন তিনি তাঁর উচ্চাসন থেকে দেখতেই পাচ্ছিলেন না। তাঁর ব্যবহারে স্পর্ধিত গর্ব যেন স্ফুলিঙ্গের মতো ছিটকে ছিটকে বেরিয়ে পড়ছিলো।\nসব শুনে শকুনি বললেন, ‘তুমি যদি আমাকে ধূর্ত বলেই স্থির করে থাকো, যদি দূতক্রীড়ায় ভীত হয়ে থাকো, তা হলে দূতক্রীড়া থেকে বিরত হওয়াই ভালো।’\nযুধিষ্ঠির বিরত হলেন না। শুরু হলো খেলা এবং একটু বাদেই বোঝা গেলো শকুনি প্রকৃতই দক্ষ খেলোয়ার। কিন্তু যেহেতু যুধিষ্ঠির সমানেই হারতে লাগলেন, মহাভারতের ভাষ্যে শকুনি সর্বদাই “শঠতা” করে তাঁকে হারালেন। যুধিষ্ঠিরের মতো অক্ষবিদ্যায় অনিপুণ ব্যক্তিকে সৌবলের মতো সর্বজনস্বীকৃত দক্ষ এবং অভিজ্ঞ খেলোয়াড় শঠতা বা ধূৰ্ততা করে কেন হারাবেন? এখানেও সেই প্রচারের মহিমা রচয়িতা বলেই খালাস, শকুনি শঠতা অবলম্বন করে পাশা খেলে বললেন, “এই জিতলাম”।‘ আর তাঁর সঙ্গে শুরু হলো বিদুরের অকথ্য ভাষায় দুৰ্যোধনকে আক্রমণ। তিনি পুনরায় বললেন, ‘পূর্বে যে পাপাত্মা জাতমাত্রই গোমায়ুর মতো বিকৃতস্বরে রোদন করেছিলো, সেই কুলান্তক দুর্যোধন সকলের বিনাশের কারণ তাতে সন্দেহ নেই।‘\nএখানে একটা কথা বিশেষভাবে অনুধাবনযোগ্য, দুর্যোধনের জন্য হস্তিনাপুরীর কোনো বিনাশই হয়নি। হবেও না। দুর্যোধন না বাঁচলে ধৃতরাষ্ট্রকে হত্যা করতে এদের সময় লাগতো না। যার জন্য এই বিনাশের আশঙ্কা, তিনি যুধিষ্ঠির। দুর্যোধন সাগরাস্বরা পৃথিবীর একজন অদ্বিতীয় শাসক বলে স্বীকৃত। রাজা হয়ে তো তিনি পিতৃরাজ্য আলোকিত করেছেন। প্রকৃতপক্ষে, বিনাশের কারণ যুধিষ্ঠিরও নয়, বিদুর নিজে, এবং তাঁকে প্রলম্বিত করে ধ্বংসের মুখে নিয়ে গেছেন তাঁর পিতা দ্বৈপায়ন। সবই অবশ্য ওই একমাত্র যুধিষ্ঠিরের জন্যই এখন সত্যবতীর কৃপায় সবাই দ্বৈপায়নের পুত্র পৌত্র। কিন্তু ক্ষেত্ৰজ পুত্র পৌত্র নয়, যারা অবৈধ তারাই প্রধান ভূমিকায়। এখন আর আর্য অনার্যের প্রশ্ন নেই, সবার জন্মই অনার্য, মিশ্রিত রক্তে। এখন শুধু বৈধ-অবৈধের বিবাদ। বিদুর বললেন, ‘দুরাত্মা দুর্যোধন দৃ্যতমদে মত্ত হয়েছে (যদিও দুর্যোধন খেলছিলেন না)। মহারাজা, পাণ্ডবদের সঙ্গে শক্রতা করে অচিরাৎ আপনার পুত্রের পতন হবে সে বিষয়ে সন্দেহ নেই। মহারাজ! আপনি আদেশ দিন, সব্যসাচী অর্জুন দুর্যোধনকে বধ করবেন। এই পাপী নিহত হলে কৌরবগণ সুখী হবে। কাকশৃগালতুল্য দুর্যোধনের পরিবর্তে ময়ূরশার্দুল সদৃশ পাণ্ডবদের ক্রয় করুন।’\nসমস্ত জীবন ধরে এই একই বাক্য দুর্যোধন শুনে এসেছেন বিদুরের মুখে। জ্ঞানোদয়ের সঙ্গে সঙ্গে দেখে আসছেন তাঁর জন্মদাতা পিতা এর বিরুদ্ধে একটি বাক্যও উচ্চারণ করেননি। আজ হঠাৎ দুর্যোধনের সমস্ত দুঃখবেদনা ক্রোধ অপমান অসম্মান আগুনের মতো জ্বলে উঠলো রক্তের মধ্যে। অত্যন্ত কষ্টে সংযত হয়ে বললেন, “হে ক্ষত্ত! সব সময়ে আমাকে অবমাননা করো কেন? তাঁর কারণ, যারা আমাদের শক্ৰ তুমি তাদের প্রতি অনুরক্ত। তুমি কি ভাবো যে আমি কিছুই বুঝি না? তোমার বাক্যই কৌরবদের প্রতি তোমার মনের প্রতিফলন। তুমি আমাদের আশ্রিত হয়েও কী কারণে উক্ত বিষয়ের বিরুদ্ধ আচরণে প্রবৃত্ত হয়েছো? তুমি আমাদের তিরস্কার করতে চাও করো, কিন্তু আর তুমি এভাবে আমাকে অপমান কোরো না। আমি তোমার মন বুঝেছি, শক্রকার্যে ব্যাপৃত থেকো না। আমি তো তোমার কাছে আমার হিত জিজ্ঞাসা করি না। তুমি আমার শাস্তা নও। শাস্তা শুধু একজনই। আমি তাঁর শাসনানুসারেই কার্য করে থাকি। তিনি মস্তক দ্বারা শৈলও ভেদ করতে পারেন, গর্ভস্থ শিশুকেও শাসন করতে পারেন। তুমি কেন বলপূর্বক আমাকে অনুশাসন করে?\nবিদুর যে তাদের কতো বড়ো শক্র সেকথা ধৃতরাষ্ট্রের জ্ঞানের মধ্যে কেন যে প্রবিষ্ট হয় না ভেবে পাওয়া যায় না। স্বীয় সন্তান সম্পর্কে অবিশ্রান্ত এসব শুনতে শুনতে কখনো এক পলকের জন্যও কি তাঁর পুত্রের জন্য বিন্দুমাত্র বেদনার সঞ্চার হয় না? পাণ্ডবরা যে গোপনে গোপনে গিয়ে দ্রুপদের সঙ্গে এই সম্পর্ক পাতালো, পাঁচজনে মিলে একটি মেয়েকে বিবাহ করে ভরতকুলকে কলঙ্কিত করলো, কৌরবদের কারোকে কিছু জানালো না, মাত্রই কয়েক দিনের জন্য বারণাবতে গিয়ে এক বছরের মধ্যেও ফিরে এলো না, এ সব নিয়ে তিনি কি কিছুই চিন্তা করেন না? রাজত্বের চাকা ভীষ্মর জন্যই ঘুরছে, আর তাঁর মনের চাকা ঘোরাচ্ছেন বিদুর তিনি বিদুরের কথারই প্রতিধ্বনি করে যখন বলেন, তিনি পাণ্ডবদের কিঞ্চিৎমাত্র কোনো দোষ দেখতে পান না, যতো দোষ ঐ দুর্যোধনের—তখন মনে হয় এইরকম একজন মূঢ়মতি মানুষ কী করে রাজার সিংহাসনে বসে আছেন। মানুষটির তো কাণ্ডজ্ঞান বলে সত্যিই কিছু নেই। পাণ্ডবরা যে তাঁকে বিচ্যুত করে ঐ সিংহাসনটিতে বসবার জন্যই এতো কাণ্ড করে বেড়াচ্ছে, এবং দুর্যোধন জীবিত আছেন বলেই যে আজও তিনি টিকে আছেন, সে কথা তাঁকে কে বোঝাবে? দুর্যোধনের যোগ্যতাতেই যেমন রাজত্বের পরিধি বেড়েছে, তেমন প্রজারাও দুৰ্যোধনের জন্যই সুখে আছে, শান্তিতে আছে, বিদ্রোহ নেই, এসবও কি তিনি দেখছেন না? বুঝতে পারছেন না? কোথা থেকে কোন পাঁচটি মানুষ পর্বত থেকে নেমে এসে পাণ্ডুর পুত্র সেজে তৎক্ষণাৎই ধৃতরাষ্ট্রকে উচ্ছিন্ন করতে চাইলে বিদুরের কাছে অবশ্যই দুর্যোধন প্রতিবন্ধক। অবশ্যই দুর্যোধনের মৃত্যু চান তিনি, কিন্তু ধৃতরাষ্ট্রেরও তো স্বীয় বুদ্ধিতে কিছু বোঝা উচিত ছিলো।\nখেলার প্রারম্ভ থেকেই বিদুর ধৃতরাষ্ট্রকে এমন সব অসম্মানজনক উক্তিতে জর্জরিত করছিলেন, ধৃতরাষ্ট্র যে অতবড়ো সাম্রাজ্যের একজন অধিকমান্য মহারাজা, বিদুরের জ্যেষ্ঠ, এবং বিদুর তাঁর অর্থবহ সে কথা মনে হচ্ছিলো না। ধৃতরাষ্ট্র তথাপি বিদুরের এই ব্যবহারে কিঞ্চিৎমাত্রও অসম্মান বোধ করছিলেন না।\nখেলতে খেলতে যুধিষ্ঠির যখন সর্বস্বই হারালেন, শকুনি বললেন, ‘দ্যূতক্রীড়ায় পাণ্ডবদের সবই তুমি নষ্ট করলেন। আর তোমার অপরাজিত ধন কী আছে বলো।‘\nযুধিষ্ঠির দাম্ভিক কষ্ঠে বললেন, ‘আমার অসংখ্য ধন আছে। ধনের কথা আমাকে জিজ্ঞাসা করছো কেন? আমি অযুত পদ্ম খর্ব অর্বুদ শঙ্খ মহাপদ্ম নিখৰ্ব কোটি মধ্য ও পরার্ধসংখ্যক ধনদ্বারা এ সমস্ত জনসমক্ষে তোমার সঙ্গে ক্রীড়া করবো।’\nআবার শুরু হলো খেলা। হিতৈষীরা বারণ করেছিলেন, যুধিষ্ঠির শোনেননি। অনুপার্জিত ধনদৌলতের গরম যুধিষ্ঠিরকে তখনো গরম করে রেখেছে। খেললে তিনি আরো যাঁরা খেলতে এসেছিলেন তাদের সঙ্গেও খেলতে পারতেন, কিন্তু সেখানে তাঁর দম্ভে আঘাত লাগছিলো। তাঁর জেদ তিনি শকুনির সঙ্গেই খেলবেন। সুতরাং তাঁর সঙ্গেই খেললেন এবং অবধারিতভাবে পুনরায় হেরে গেলেন। হারতে হারতে যখন নিষ্কপর্দক হলেন, তখন একজন একজন করে প্রত্যেকটি ভাইকেও বাজি রেখে হারলেন। শেষে নিজেকেও পণ রাখলেন। তাতেও যখন হারলেন, তখন দ্রৌপদীকে পণ রাখলেন। সকলে হায় হায় করে উঠলো। সমস্ত সভা তাঁর এই অধঃপতিত কর্মে অত্যন্ত ক্ষুদ্ধ হলো। বৃদ্ধগণ ধিক্কার দিতে লাগলেন। তিনি কিছুই গ্রাহ্য করলেন না। এতোক্ষণ পঞ্চভ্রাতা দুর্যোধনাদিদের দাস ছিলেন এখন তাদের পত্নীও তাদের দাসী হলেন। বিদুর জন্মাবধি দুর্যোধনকে যতো অপমান করেছেন, তাঁর পুত্র হয়তো সেই ঋণ এইভাবে শোধ করলেন।\nরাজ্য সর্বতোভাবে গ্রাস করবার লোভে এতোদিন যাবৎ যতো মিথ্যার আশ্রয় নিয়ে, একমাত্র বাধাস্বরূপ দুর্যোধনকে আর তাঁর বন্ধু কর্ণকে যতো ভাবে আঘাত করেছেন, এইভাবেই সেই অন্যায়ের প্রতিবিধানের কাছে মাথা নত করতে হলো।\nঠিক সেই নিয়মেই, সেদিন ধনসম্পদে মত্ত হয়ে দুর্যোধনকে দ্রৌপদী এবং কৃষ্ণসহ সর্বজন যেভাবে উপহাস করে যতো আমোদিত বোধ করেছিলেন, দ্রৌপদীকে সভার মধ্যে আনয়ন করে ‘দাসী দাসী’ বলে তাঁর শোধ নিলেন দুৰ্যোধন কর্ণ উপভোগ করলেন। কিন্তু এই ব্যবহার অবশ্যই দুৰ্যোধনের পক্ষে অতিশয় অশালীন। এই প্রতিশোধের মধ্যে কোনো সভ্যতা ছিলো না। দ্রৌপদীকে দুঃশাসন চুলের বেণী ধরে সভার মধ্যে আনয়ন করে অতি অভদ্রভাবে অতো সব মাননীয় ব্যক্তিদের সম্মুখে শাড়ি ধরে টানাটানি করলো, এটা অবশ্যই অমার্জনীয় অপরাধ। পাণ্ডবরা সবাই যার যার উত্তরীয় ছুড়ে দিলেন তাঁর দিকে। কর্ণকে তাঁর যোগ্যতাঁর মূল্য না দিয়ে, পিতাত্রাতাঁর প্রতিজ্ঞা না মেনে জাত তুলে প্রত্যাখ্যান করে, স্বয়ংবর সভায় দ্রৌপদী যতো অপমান করেছিলেন, অথবা যজ্ঞের দিন ময়দানবের তৈরি অপূর্ব সভাটিতে পুনঃপুন দুৰ্যোধনকে বিভ্রান্ত করে সদলবলে যেভাবে উপহাস করেছিলেন, সেটাও মার্জনাযোগ্য নয়। কিন্তু এখানে একজন মহিলাকে নিয়ে এই ব্যবহার, বলা যায় সভ্যতাঁর সীমা ছাড়িয়ে গেছে। ক্ৰোধে অগ্নিমূর্তি হয়ে ভীম বললেন, ‘হে যুধিষ্ঠির দৃতিপ্রিয় ব্যক্তিরা স্বগৃহস্থত বেশ্যগণকেও পণ রেখে খেলে না। তারা তাদের প্রতিও কিঞ্চিৎ দয়া প্রকাশ করে থাকেন।” বলতে বলতে তাঁর সারা দেহ থেকে অগ্নিস্ফুলিঙ্গ ছিটকোতে লাগলো। দ্রৌপদী একটা তর্ক তুললেন, যুধিষ্ঠির কার অধীশ্বর হয়ে তাঁকে দূতে সমর্পণ করেছেন? অগ্রে নিজেকে অথবা পূর্বে দৌপ্রদীকে দুরোদর মুখে বিসর্জন করেছেন?\nদুঃশাসনও ‘দাসী’ ‘দাসী’ বলে উচ্চৈঃস্বরে হাসছিলেন। এমনই হাসির রোল যেদিন দুর্যোধনকে ব্যথিত করেছিলো, নিজেকে সেদিন নিশ্চয়ই অতি অসহায় এবং দীন বলে মনে হয়েছিলো তাঁর। আজ দ্রৌপদীকে এই হাসির রোল নিশ্চয়ই তেমনি ব্যথিত ও দীনভাবাপন্ন করে তুলছিলো। কৌরবদের আজকের নির্দয় অভদ্র ব্যবহারের পেছনে মূল কথাটা প্রতিশোধস্পৃহা৷\nতবু দ্রৌপদী স্ত্রীলোক, তারা পুরুষ। তদ্ব্যতীত, দুঃশাসন যেভাবে তাঁকে সভার মধ্যে নিয়ে এসেছে বা যেভাবে তাঁর বস্ত্র ধরে টানাটানি করছিলো, সেটা অতীব অভব্য ব্যবহার খুব আশ্চর্য, কেউ তা নিয়ে একটা কথাও বলছিলেন না। দ্রৌপদী ক্ৰন্দন করতে করতে বললেন, ‘হায়, ভরতবংশীয়গণের ধর্মে ধিক। ক্ষাত্রধর্মজ্ঞগণের চরিত্র নষ্ট হয়ে গিয়েছে। সভাস্থ সমস্ত কুরুগণ স্বচক্ষে কুরুকর্মের ব্যতিক্রম নিরীক্ষণ করছেন, কিন্তু কেউ এদের নিন্দা করছেন না। বোধহয় এদেরও এই কর্মে অনুমোদন আছে। দ্রোণ ভীষ্ম বিদুর, এদের কিছুমাত্র সত্ত্ব নাই। প্রধান প্রধান কুরুবংশীয় বৃদ্ধগণও দুৰ্যোধনের এই অধর্মানুষ্ঠান অনায়াসে উপেক্ষা করছেন।‘\nভীষ্ম বললেন, ‘হে সুভগে! একদিকে পরবশ ব্যক্তি পরের ধন পণ রাখতে পারেন না, অন্যদিকে স্ত্রী স্বামীর অধীন, এই উভয়পক্ষই তুল্যবল বোধ হওয়াতে তোমার প্রশ্নের যথার্থ উত্তর বিবেচনায় আমরা অসমর্থ। বিশেষত যুধিষ্ঠির আপনার মুখে স্বীকার করছেন, “আমি পরাজিত হয়েছি”। শকুনি দূতক্রিয়ায় অদ্বিতীয়। যুধিষ্ঠির স্বয়ং তাঁর সঙ্গে ক্রীড়া করতে অভিলাষী। তিনি স্বয়ং তোমার এই অবমাননা উপেক্ষা করছেন। আমরা কী করে তোমার প্রশ্নের উত্তর দিতে পারি?’\nএই জবাবটা ভীষ্মের উপযুক্ত হলো না। এটা কোনো জবাবই নয়। গৃহবধূকে এভাবে টেনে সভার মধ্যে অপমান করা যে অন্যায়, সে কথাটাই তাঁর বলা উচিত ছিলো। যুধিষ্ঠির তাঁকে পণ্য করে যতো অসম্মানই করে থাকুন, সেটা আলাদা। কিন্তু বিনিময়ে যেভাবে এঁরা আক্রোশ মেটাচ্ছেন, তাঁর প্রতিবাদ করা গুরুজনদের কেবলমাত্র উচিতই নয়, কর্তব্য। কিন্তু তা কেউ করেননি। কেন করেননি? তাঁর মানে কি এটাই ধরে নেবো যে দ্রৌপদী স্ত্রী কিংবা পুরুষ এটা নিয়ে কারো মাথাব্যথা ছিলো না। স্ত্রীলোকের প্রতি আলাদা কোনো সম্মানের প্রশ্ন নেই। যদি তা থাকতো তাহলে দ্রৌপদীকে সভায় এনে সকলের সম্মুখে, বিশেষত যেখানে ভীষ্ম দ্রোণ বিদুর ধৃতরাষ্ট্র প্রভৃতি গুরুজনেরা সকলেই উপস্থিত, সেখানে এই অশালীন আচরণ করার সাহস তাদের কখনোই হতো না। সেকালের সমাজে মাননীয় অতিথি এলে অন্যান্য দ্রব্যের সঙ্গে একজন স্ত্রীলোককেও উপঢৌকন দেওয়া হতো। সেই মনোভাব থেকেই কি দ্রৌপদীকে এভাবে সভার মধ্যে টেনে আনায় তাঁরা কোনো অন্যায় দেখতে পাননি?\nআরো একটা কথা ভীষ্ম বললেন, ‘পরবশ ব্যক্তি পরের ধন পণ রাখতে পারেন না, অন্যদিকে স্ত্রী স্বামীর অধীন। এই উভয় পক্ষই তুল্যবল বোধ হওয়াতে তোমার প্রশ্নের যথার্থ উত্তর বিবেচনায় আমরা অসমর্থ।‘ তাই যদি হয়, তা হলে যুধিষ্ঠিরই তো দ্রৌপদীর একমাত্র স্বামী নন, আরো তো চারজন স্বামী আছেন, তারা কেন কোনো প্রতিবাদ করলেন না? অন্যের স্ত্রীকে পণ রাখার অধিকার যুধিষ্ঠির কোথায় পেলেন? পুরাকালের নিয়ম অনুসারে কনিষ্ঠ ভ্রাতা জ্যেষ্ঠ ভ্রাতার অধীন, কিন্তু তাদের স্ত্রীরা নিশ্চয় তাদের স্বামীর অধীন। তাহলে সেই স্বামীরা নিঃশব্দ রইলেন কেন? তারা তো দ্রৌপদীকে পণ রাখেননি। তারা কেন কোনো প্রতিবাদ করলেন না? শেষ পর্যন্ত এটাই মনে হয়, প্রতিবাদ যখন কেউ করলেন না, গুরুজনেরাও নন, সভাস্থ অন্যান্য জনেরাও নন, স্বামীরাও নন, তবে হয়তো দ্রৌপদীর কারো কাছেই মহিলা বলে আলাদা সম্মান পাবার কোনো প্রশ্ন ছিলো না। অথবা জুয়াখেলার নিয়ম অনুসারে, অনুক্ষণ অপমানিত দুর্যোধন আর কর্ণ যা করছিলেন, সেটা কিছু অন্যায় নয়। দুৰ্যোধনের কোনো এক ভ্রাতাই একমাত্র ব্যক্তি যার মুখে একটি প্রতিবাদ উচ্চারিত হলো। বিকর্ণ বললেন, ‘যুধিষ্ঠির ব্যসনাসক্ত হয়ে দ্রৌপদীকে পণ রেখেছেন, অধিকন্তু পণ রাখবার পূর্বে তিনি স্বয়ং পরাজিত হয়েছেন, তাতে তিনি স্বত্ববর্জিত হয়েছেন। এসব বিবেচনা করে আমি দ্রৌপদীকে জয়লব্ধ বলে স্বীকার করতে পারি না।’\nবিকর্ণর একথা শুনে কর্ণ ক্রুদ্ধ হয়ে বললেন, ‘দেবতারা স্ত্রীলোকদের এক ভর্তাই বিধান করেছেন। দ্রৌপদী সেই বিধি লঙ্ঘন করে যখন অনেক ভতাঁর বশবর্তিনী হয়েছেন, তখন ইনি বারস্ত্রী। সুতরাং সভামধ্যে আনয়ন, বা বিবসনা করা, মোটেই আশ্চর্যের বিষয় নয়।’\nদুৰ্যোধন যুধিষ্ঠিরকে বললেন, ‘হে নৃপতে। ভীম অর্জুন নকুল সহদেব তোমার বশীভূত, দ্রৌপদী পরাজিত কিনা তুমিই বলো না।‘ হাসতে হাসতে বসন সরিয়ে উরুতে চাপড় দিলেন। বলাই বাহুল্য, ব্যবহারটা অশালীন।\nকিন্তু আশৈশব তিনি বিদুরের বাক্যদংশনে যে জ্বালায় জ্বলেছেন, বিদুরের পরামর্শে পাণ্ডব নামধারী পঞ্চভ্রাতার সঙ্গে যে বৈরীভাব সৃষ্টি হয়েছে, নিঃশব্দে যে গ্লানি, অপমান, অসম্মান, সতত সহ্য করেছেন, এতোদিনে সেই সব অপমানের প্রতিশোধ নিতে পেরে দুর্যোধনের মাত্রাজ্ঞান হারিয়ে ফেলা আশ্চর্য নয়। বিশেষত, মহিলারা যে সমাজে ভোগের সামগ্রী ব্যতীত আর কিছু নয়। বিশেষত, যে স্ত্রী পঞ্চপতিগামিনী।\nতদ্ব্যতীত, দ্রৌপদী এখন কুরুকুলবধূ বলে নিজেকে জাহির করলেও, যজ্ঞের দিন যে চাপল্য প্রকাশ করেছিলেন সেই ব্যবহারটা বিন্দুমাত্র সুষ্ঠু ছিলো না। অন্যকে অসম্মান অপমান করলে, পরিবর্তে অসম্মানিত অপমানিত হবার বাঁঠুকি থাকে বৈকি। স্বয়ংবর সভায় জাত তুলে অতি অন্যায়ভাবে কর্ণকে অপমান করেছিলেন দ্রৌপদী, তাঁর মধ্যে কোনো শালীনতা ছিলো না। অতঃপর একজনের গলায় বরমাল্য দিয়ে বিবাহের পরেও তিনি তাঁর বরণীয় পতির জ্যেষ্ঠ কনিষ্ঠ সকল ভ্রাতার সঙ্গেই বা কী করে বিবাহিত হলেন? কৰ্ণকে প্রত্যাখ্যান করবার সময়ে তাঁর কণ্ঠে যে জোর ছিলো, বিবাহের সময়ে কেন তেজস্বিনী দ্রৌপদীর কণ্ঠ নিঃশব্দ রইলো?\nযুধিষ্ঠিরের মান সম্মান ঐশ্বর্য কিছুই তাঁর স্কোপার্জিত নয়। পত্নীটিও নয়। অনুপার্জিত সমস্ত কিছুই তিনি তাঁর জুয়ার নেশায় সমর্পণ করে ভ্রাতাগণসহ দ্রৌপদীকে নিয়ে কুরুদের দাস হলেন।\nদুরোদর রাজাদের বিবিধ ব্যসনের মধ্যে একটা খেলার জন্য সকল রাজাই সকলকে ডাকতে পারেন—সেটাই নিয়ম। সেটা একটা সম্মানের ব্যাপার। এই খেলার আয়োজন যে কোনো রাজা যে কোনোদিন করতে পারেন, খেলতেও পারেন। যুধিষ্ঠিরকে উদ্দেশ্যমূলকভাবে ডাকলেও একা তাঁকেই ডাকা হয়নি; অন্যান্য কীর্তিমান রাজারাও সেখানে উপস্থিত ছিলেন। যুধিষ্ঠির নিজেই শকুনির সঙ্গে খেলতে অভিলাষী হলেন। কেন অভিলাষী হলেন তাঁর মধ্যে যে একটা গৃঢ় অভিসন্ধি ছিলো সেটা কেউ ধরতে পারেননি। তিনি নিজেই প্রকাশ করেছিলেন সে কথা। সরবে সদরে নয়, দ্রৌপদীর বাক্যবাণে জর্জরিত হয়ে তাঁকে বলেছিলেন যে তাঁর মনে হয়েছিলো খেলতে খেলতে একবার না একবার তিনি জিতবেনই, এবং তখন দুর্যোধনের সমস্ত ঐশ্বর্য তাঁর ক্ষমতার অধীন হবে। একথা যে তিনি শুধু স্ত্রীকেই বলেছিলেন তা-ই নয়, ক্রুদ্ধ ভ্রাতা ভীমকেও বলেছিলেন। নচেৎ, এ খেলাটা যদি তিনি অন্য কারো সঙ্গে খেলতেন, হয়তো জিতেও যেতে পারতেন। কিন্তু দুর্যোধনকে না হারাতে পারলে সুখ কোথায়? এই খেলা যে সবাই পণ নিয়ে খেলেন তা নয়। দুর্যোধনও পণের কথা বলেননি, বলেছিলেন যুধিষ্ঠির নিজেই। তিনি জানতেন তাঁর যতো ঐশ্বর্য আছে, তাঁর সঙ্গে এঁরা কোনোরকমেই পাল্লা দিয়ে উঠতে পারবে না, অতএব এক সময় ধরা দিতেই হবে। দুর্ভাগ্যক্রমে সেই বাসনা তাঁর মিটলো না। বিদুরের মতো তাঁরও শান্তনুর সিংহাসনটি শেষ লক্ষ্য।\nহিতৈষীরা তাঁকে শকুনির সঙ্গে খেলতে বারণ করেছিলেন, তিনি শোনেননি। কুরুরা একটা অভিসন্ধি নিয়ে খেলার আয়োজন করলেও, ফলাফল বিষয়ে নিশ্চিন্ত ছিলেন না। কেননা যুধিষ্ঠির যে সৌবলের সঙ্গেই খেলবেন এমন তো কোনো কথা নেই। যুধিষ্ঠিরের মনে অথচ সেই নিশ্চয়তা ছিলো। ধনদৌলতের আধিক্যে তিনি যে এদের অপেক্ষা অনেক বেশি ঐশ্বর্যবান, সে বিষয়ে তিনি নিঃসন্দেহে ছিলেন। সেজন্যই গৌরব করে বলেছিলেন, ‘পণ-পূর্বক খেলো, দেখি তোমাদের কী আছে। কিন্তু মজাটা এই যে সারা রাজ্যেই রটে গেলো দুর্যোধনের ঈর্ষাতেই যুধিষ্ঠিরের এতো বড় একটা ক্ষতি হলো। যুধিষ্ঠির খেললেন, যুধিষ্ঠির হারলেন, অতি নিন্দিত জুয়াড়িদের চাইতেও অধিক নিন্দিত জুয়াড়ি হয়ে স্বীয় পত্নীকেও পণ রাখলেন; তথাপি যুধিষ্ঠির সৎ, যুধিষ্ঠির নির্দোষ, যুধিষ্ঠির সরল, আর তাঁর সব মন্দকর্মের দায় নিতে হলো দুর্যোধনকে। অবশ্য কর্ণ সোবল্য বাদ গেলেন না।\nএরমধ্যে যেটা উল্লেখযোগ্য তা ভীষ্ম এবং দ্রোণের চুপ করে থাকা। তাঁর অর্থ সম্ভবত এটাই যে তাঁরা সেখানে দুর্যোধনের দোষ দেখতে পাননি। সহসা বিদুর তাঁর পক্ষে যতোটা সম্ভব ভদ্রভাষায় বললেন, ‘হে ধৃতরাষ্ট্রতনয়গণ, তোমরা অন্যায় দূতক্রীড়া করেছো। যেহেতু সভামধ্যে স্ত্রী নিয়ে বিবাদ করছো, তোমাদের রাজ্যের কল্যাণ বলে আর কিছুই রইলো না। তোমরা সকলেই কুমন্ত্রণা-পরতন্ত্র হয়েছো। সভামধ্যে অধৰ্মানুষ্ঠান হলে সমুদয় দূষিত হয়। এখন আমার ধর্মবাক্য শ্রবণ করো। দ্যাখো, যদ্যপি যুধিষ্ঠির আত্মপরাজয়ের পূর্বে দ্রৌপদীকে পণ রেখে ক্রীড়া করতেন, তা হলে উনি যথার্থ ঈশ্বর হতেন। কিন্তু অনীশ্বরের নিকট বিজিত ধন, আমার মতে স্বপ্নার্জিত ধনের ন্যায়। অতএব হে কৌরবগণ! তোমরা গান্ধাররাজের বাক্য শ্রবণে বিমূঢ় হয়ে ধর্মচ্যুত হয়ে না।’\nদুৰ্যোধন দ্রৌপদীকে সম্বোধন করে বললেন, ‘হে যজ্ঞসেনী! ভীম অর্জুন নকুল সহদেবের মতই আমার মত। যদি তারা যুধিষ্ঠিরকে অধীশ্বর বলেন, তাহলে তোমার দাসীত্ব মোচন হবে।’\nহঠাৎ ধৃতরাষ্ট্র দুৰ্যোধনকে বলতে লাগলেন, ‘আরে দুবিনীত দুৰ্যোধন। তুই একেবারে উৎসন্ন হলি। যেহেতু কুরুকুলকামিনী, বিশেষত পাণ্ডবগণের ধর্মপত্নী দ্রৌপদীকে সভামধ্যে সম্বোধন করলি।‘\nবিদুর বলেছেন, অতএব ধৃতরাষ্ট্রকে ছেলের বিরুদ্ধে কিছু তো বলতেই হবে। এই প্রৌঢ় রাজাটির অবিবেচনা যতো গভীর, দুর্যোধনের দুর্ভাগ্য ততোধিক। দুর্যোধন তাঁর বয়স্ক পুত্র; স্বাবলম্বী, প্রজাবৎসল বলে খ্যাত একজন রাজা। সভার মধ্যে সকলের সম্মুখে পিতাই যদি তাঁর নিন্দায় মুখর হন, এভাবে অসম্মান করেন, তাহলে অন্যেরা বলবে না কেন? পরিজনদের মধ্যে এমনিতেই বিদুর তাঁকে যে চিত্রে চিত্রিত করে রেখেছেন, সেই চিত্র তবে আর কেমন করে মুছে যাবে? প্রচারের সাহায্যে বিদুর তাঁকে যে পর্যায়ে নিয়ে এসেছেন, তাতে উত্ত্যক্ত হয়ে দুর্যোধন আজ যদি প্রতিহিংসাপরায়ণ হয়ে উঠে মাত্রাজ্ঞান হারান, খুব কি দোষের সেটা?\nবিদুর ধর্ম! বিদুর মিথ্যা বলতে জানেন না। বিদুর সততার প্রতীক। বিদুর বিবেকের প্রতীক। আর স্বীয় পিতা ধৃতরাষ্ট্র তাঁর ছায়া। দুৰ্যোধনের জীবনের গভীরতম কষ্টের জায়গা সেটাই।\nতারপরেই ধৃতরাষ্ট্র দ্রৌপদীকে তাঁর স্বামীদের সহ সমুদয় ধনসম্পত্তিও ফেরৎ দিলেন। কর্ণ বললেন, ‘অসামান্য রূপবতী স্ত্রী দ্রৌপদীর মতো কোনো স্ত্রীলোকের এতাদৃশ কর্ম কর্ণগোচর হয়নি। পাণ্ডবগণ দুস্তর জলপ্লাবনে নিমগ্ন হয়েছিলেন, পাঞ্চালী তরণী হয়ে পার করে দিলেন।‘\nকর্ণের কথা শুনে অসিহষ্ণু ভীম দন্তে দন্ত ঘর্ষণ করে বললেন, ‘হা! স্ত্রী পাণ্ডবগণের গতি হলো?’\nঅতঃপর বৃতরাষ্ট্রের অনুজ্ঞাত হয়ে ধনসম্পত্তি সহকারে পাণ্ডবগণ যখন চলে গেলেন, তাঁর অনতিবিলম্বেই নিজ সহোদর সমন্ত্রী দুর্যোধনের নিকট উপস্থিত হয়ে বললেন, “আমরা অতীব ক্লেশে যে সমুদয় দ্রব্য সঞ্চয় করেছি, বৃদ্ধ রাজা সমুদয় নষ্ট করছেন। অধিকাংশই পুনরায় শত্রুদিগের হস্তগত হয়েছে। এখন ভালোমন্দ যা হয় তোমরা বিবেচনা করো।’\nএ কথা কর্ণগোচর হওয়ায় দুর্যোধন বিস্মিতও হলেন, শঙ্কিতও হলেন। এখন পাণ্ডবরা যে রকম ক্ষিপ্ত অবস্থায় রাজ্যে প্রত্যাবর্তন করেছেন, সেই ক্রোধ থেকে নিস্তার পাবার কী উপায় সেটাই চিন্তার বিষয়। ওদের সহায় সম্বল প্রবল, আর তিনি নিজে এ মুহুর্তে একান্তই অপ্রস্তুত প্রাণ সংহারোদ্যত এই ক্রুদ্ধ ভুজঙ্গদিগকে কণ্ঠলগ্ন করে কে থাকবে? সমস্ত উপায় দ্বারাই এখন তাদের দমন করা কর্তব্য। আজ হোক কাল হোক, যুদ্ধ এঁরা করবেনই। অস্থিরমতি ধৃতরাষ্ট্রকে সিংহাসনচ্যুত করে অবিভক্ত রাজত্ব না পাওয়া পর্যন্ত এঁরা শান্ত হবেন না। বিদুরও হবেন না।\nআর এখন তো একটা বড়ো কারণই পেয়ে গেলেন। প্রকৃতপক্ষে, দ্রৌপদীকে সভায় এনে অসম্মান করাটা তাদের পক্ষেও যেমন একটা অতি অশোভন কার্য হয়ে গিয়েছিলো, সেই অসম্মান পঞ্চপাণ্ডবকে তাঁর চেয়ে অনেক বেশি ক্ষিপ্ত করেছে। ভীম প্রতিজ্ঞা করেছেন দুৰ্যোধনের উরুভঙ্গ করবেন, আর দুঃশাসনের রক্তপান করবেন।\nঅবিলম্বেই সকলে মিলে ধৃতরাষ্ট্রের কাছে গিয়ে উপস্থিত হলেন। বললেন এসব কথা। তারপর বললেন, ‘হে মহারাজ। আমরা বনবাস পণ করে পুনরায় পাণ্ডবদের সঙ্গে পাশাক্রীড়া করবো। তারা বা আমরাই হই, দৃতিনির্জিত হলে বল্কলাজিন পরিধান করে দ্বাদশ বৎসরের জন্য বনপ্রবেশ করবো। এক বৎসর তারাই হোক বা আমরাই হই, পরিবারসহ অরণ্যে বাস করবো। আপনি অনুমতি করুন, আমরা পুনরায় পাশাক্রীড়া করি।‘\nধৃতরাষ্ট্র তৎক্ষণাৎ অস্তির হয়ে পাণ্ডবদের ডেকে পাঠালেন। পরিজনসহ সকলেই পুনরায় ফিরে এলেন। দুর্যোধন যুধিষ্ঠিরকে বললেন, ‘হে যুধিষ্ঠির! এই সভায় বহুবিধ লোকের সমাগম হয়েছে। এসো আমরা পুনরায় অক্ষ নিক্ষেপ পূর্বক দূতাঁরম্ভ করি।‘\nসৌবল বললেন, ‘বৃদ্ধ রাজা আপনাদের যে অর্থ প্রত্যৰ্পণ করেছেন, সেটা ভালোই করেছেন। কিন্তু এবার আমরা যারাই হারবো, তারাই মহারণ্যে প্রবেশ করে একবৎসর অজ্ঞাত ও দ্বাদশ বৎসর জ্ঞাত, এই ত্রয়োদশ বৎসর অরণ্যে বাস করবো।’\nউন্মত্ত জুয়াড়ি যুধিষ্ঠির ভ্রাতৃগণের সঙ্গে মৌনভাব অবলম্বন করে এতো কাণ্ডের পরেও তৎক্ষণাৎ পুনরায় ফিরে গেলেন খেলতে৷ কারো কোনো বাধাই মানলেন না। কারো দিকে তাকালেনও না। যথারীতি পুনরায় হেরে গিয়ে পুনরায় নিঃস্ব হলেন। অতঃপর শুরু হয়ে গেলো বনবাসপর্ব।\nপাণ্ডবগণ প্ৰব্ৰজ্যাশ্রম অবলম্বন করেছেন শুনে অনেকেই তাদের সঙ্গে দেখা করবার জন্য মহাবনে যাত্রা করলেন। কৃষ্ণও এলেন। তাঁকে দেখে দ্রৌপদী বাষ্পরুদ্ধ কষ্ঠে বললেন হে কৃষ্ণ আমার বোধ হচ্ছে আমি পতিপুত্রবিহীনা, আমার বন্ধু নাই, ভ্রাতা নাই, পিতা নাই, তুমিও আমার নাই করতলে মুখ ঢাকলেন তিনি। মুখমণ্ডল আচ্ছাদিত করে রোদন করতে লাগলেন। অজস্র অশ্রুবিন্দুতে তাঁর বক্ষস্থল অভিষিক্ত হতে লাগলো। অসামান্য সুন্দরী সখীর এই বিগলিত বাক্যে কৃষ্ণও যে বিগলিত হবেন তাতে আর সন্দেহ কী? তিনিও বিগলিত কষ্ঠে হে ভাবিনী সম্বোধন করে অনেক সান্ত্বনা দিলেন। এই বনবাস পর্বেই যুধিষ্ঠির দ্রৌপদীকে যা বলেছিলেন, পরে সে কথা তিনি ভীমকেও বলেন, ‘ভ্ৰাতঃ! আমার অন্যায়াচরণেই তোমরা বিষাদসাগরে পতিত হয়েছো, তাতে সন্দেহ নাই। আমি দুর্যোধনের রাজ্যহরণে ইচ্ছুক হয়ে অক্ষ গ্রহণ করেছিলাম।‘\nএইখানে কি আমরা এই প্রশ্ন করতে পারি না, কেন তিনি দুৰ্যোধনের রাজ্যে লোভ করতে গিয়েছিলেন? তিনি কি তখন অগাধ ঐশ্বর্যের অধিকারী হননি? পাণ্ডুর অর্ধাংশ পাননি? কীসের অভাব ছিলো তাঁর? আসলে যতোক্ষণ না শান্তনুর সিংহাসনটি সর্বতোভাবে গ্রাস করতে পারেন, ততোক্ষণ বিদুরেরও যেমন শান্তি ছিলো না, তাঁরও ছিলো না। দুৰ্যোধন এদের বিষয়ে এই সব কথাই তাঁর রাজেচিত বুদ্ধিতে অনুমান করতে পেরেছিলেন এবং এঁরা পাণ্ডুর ক্ষেত্ৰজ কিনা সে বিষয়েও তাঁর মনে সন্দেহ ছিলো। এছাড়া, যে কারণেই হোক, এর সঙ্গে যে বিদুর সম্পৃক্ত, সে বিষয়েও তাঁর সন্দেহ ছিল না। অন্য কোনো বলবান রাজার সহযোগ পাবার জন্যই যে তাঁরা হস্তিনাপুরীতে আর প্রত্যাবৃত্ত হননি, নিজেদের পরিচয় গোপন করতে ব্রাহ্মণের ছদ্মবেশ ধারণ করেছিলেন, এসব কথা অন্তত দুর্যোধনের কাছে গোপন নেই। যদিও বিদুর সকলকে এ কথাই বুঝিয়েছেন যে দুর্যোধনের অসূয়া থেকে মুক্তি পেতে প্রাণভয়েই পাণ্ডবরা পালিয়ে বেড়াচ্ছিলেন।\nপাণ্ডবদের উদ্দেশ্য সফলও হয়েছিলো। বিশেষভাবে কৃষ্ণের সহায়তা পেয়ে, বলা যায় সবই প্রায় হাতের মুঠোয় এসে পৌঁছেছিলো। রাজসূয় যজ্ঞের দিন তারা যদি অকারণে দুর্যোধনকে এভাবে অপমান না করতেন, ভৃত্যভৃত্যাদের সম্মুখে স্ত্রীপুরুষ সবাই ওরকম অশালীন অভব্য আচরণ না করতেন, তা হলে তথাকথিত জ্ঞাতিদের বৈভব দেখে দুর্যোধনের মন যতোই কলুষিত হোক না কেন, এই প্রতিশোধের ঘটনা কখনোই ঘটতো না। পাণ্ডবরা নিজেদের যদি কুরুকুলের সন্তান ভাবতেন, আর কিছু না হোক, কুরুকুলের মানসম্মানের দায়েও এটা করতে পারতেন না। এর পরে যে কোনো আত্মসম্মানজ্ঞানসম্পন্ন মানুষই যেভাবে পারে সেভাবেই এর প্রতিশোধ না নিয়ে পারে না। সেখানে দুৰ্যোধনের তো বহু বছরের জমা রাগ এদের ওপরে। ছেড়ে দেবার কোনো প্রশ্নই ওঠে না। কুলে, মানে ধনে জনে দুর্যোধন নিশ্চয়ই একজন অতি বিশিষ্ট ব্যক্তি, সমকক্ষ ক্ষত্রিয় রাজা, তিনি কেন সহ্য করবেন অপমান? সহ্য করলে আমরা পাঠকরাই তাঁকে কাপুরুষ বলে অশ্রদ্ধা করতাম। আত্মসম্মানের প্রতি যাদের দৃষ্টি নেই, তারা মানুষ হলেও মানুষ নয়। আতসম্মান প্রাণীকুলে একমাত্র মনুষ্য জাতির মধ্যেই বর্তমান।\nযখন পাণ্ডবরা দ্রৌপদীসহ বনবাসে যাচ্ছিলেন দুঃশাসন বলেছিলেন, যে পাণ্ডবরা ধনমদে মত্ত হয়ে ধাৰ্তরাষ্ট্রদের উপহাস করছিলো, এক্ষণে তারাই নির্জিত ও হৃতসর্বস্ব হয়ে বনপ্রবেশে যাচ্ছে।’\nযাবার সময়, তারা ফিরে এসে যে যুদ্ধে প্রবৃত্ত হবেন তা জোর গলায় বলে গিয়েছিলেন পাণ্ডবরা।


চলমান এসএসসি পরীক্ষায় প্রশ্ন ফাঁস নিয়ে যৌথ জরুরি সভা করেছেন তিন মন্ত্রী। মঙ্গলবার (২০ ফেব্রুয়ারি) দুপুরে শিক্ষা মন্ত্রণালয়ের সভাকক্ষে এ যৌথ জরুরি সভা অনুষ্ঠিত হয়। এতে শিক্ষামন্ত্রী নুরুল ইসলাম নাহিদ, স্বরাষ্ট্রমন্ত্রী আসাদুজ্জামান খান কামাল এবং ডাক, টেলিযোগাযোগ ও তথ্য-প্রযুক্তি বিষয়ক মন্ত্রী মোস্তফা জব্বার উপস্থিত ছিলেন।\nবৈঠকে প্রশ্নপত্র ফাঁসের বিষয়ে লিখিত পর্যবেক্ষণ তুলে ধরেন শিক্ষামন্ত্রী। তিনি বলেন, পাবলিক পরীক্ষাসমূহে লক্ষ লক্ষ পরীক্ষার্থী কয়েক হাজার কেন্দ্রে পরীক্ষায় অংশগ্রহণ করে থাকে। পরীক্ষা গ্রহণের সঙ্গে প্রায় লক্ষাধিক শিক্ষক, কর্মচারী, কর্মকর্তা জড়িত থাকেন।\nশিক্ষামন্ত্রী বলেন, সুষ্ঠুভাবে পরীক্ষা গ্রহণে জেলা ও উপজেলা পর্যায়ের প্রায় সকল বিভাগের কর্মকর্তা এবং পরীক্ষা সংশ্লিষ্ট কাজে বিভিন্ন বিভাগের সম্পৃক্ততা রয়েছে। শুধু শিক্ষা মন্ত্রণালয়ের একক প্রচেষ্টায় সুষ্ঠুভাবে পাবলিক পরীক্ষা গ্রহণ কষ্টসাধ্য।\nতিনি বলেন, প্রশ্নপত্র ফাঁস রোধ করতে হলে এর উৎস এবং পরীক্ষা গ্রহণ পদ্ধতির ত্রুটিসমূহ চিহ্নিত করা প্রয়োজন। প্রশ্নপত্র ফাঁসের কয়েকটি বড় ক্ষেত্র রয়েছে। সেগুলো হলো-\nবিজি প্রেসে প্রশ্ন কম্পোজ, এডিট, প্রিন্টিং ও প্যাকেজিং পর্যায়ে প্রায় ২৫০ জনের মত কর্মী প্রশ্ন দেখতে পারে। তারা প্রশ্ন কপি করতে না পারলেও স্মৃতিতে ধারণ কারা অসম্ভব ব্যাপার নয়। ৩/৪ জনের একটি গ্রুপের পক্ষে এভাবে প্রশ্ন ফাঁস করা সম্ভব হতে পারে।\nনির্বাহী ম্যাজিস্ট্রেট/দায়িত্বপ্রাপ্ত কর্মকর্তার মাধ্যমে ট্রেজারি/ নিরাপত্তা হেফাজত হতে প্রশ্ন গ্রহণ করে পরীক্ষা কেন্দ্রে পৌঁছানোর নির্দেশ প্রদান করা হয়েছে। কিন্তু বাস্তবতা হচ্ছে, অনেক কেন্দ্রে সংশ্লিষ্ট কর্মকর্তাগণ যথাযথভাবে দায়িত্ব পালন করছেন না মর্মে অভিযোগ রয়েছে।\nঅতিরিক্ত কেন্দ্র অনুমোদন দেয়া হয়েছে, যার ব্যবস্থাপনা করার মত পর্যাপ্ত জনবল নেই; তাছাড়া ভেন্যুগুলো বেশিরভাগ ক্ষেত্রে মূল কেন্দ্র হতে দূরবর্তী স্থানে অবিস্থিত। ফলে ৩০ মিনিট সময়ের অধিক পূর্বে কেন্দ্রসচিবগণ প্রশ্ন খুলতে বাধ্য হচ্ছেন।\nপরীক্ষার্থী কিংবা পরীক্ষার দায়িত্বপ্রাপ্তদের স্মার্টফোন নিয়ন্ত্রণ করা কষ্টকর হয়ে পড়েছে। গুটিকয়েক শিক্ষক/ কর্মচারীর কারণে গোটা প্রশ্ন সামাজিক যোগাযোগ মাধ্যমে প্রকাশিত হয়ে পড়ছে।\nসামাজিক যোগাযোগ মাধ্যমে প্রশ্ন ফাঁসকারীদের চিহ্নিত করতে এবং তাদের বিরুদ্ধে ব্যবস্থা গ্রহণ করতে আইন-শৃঙ্খলা বাহিনীর তৎপরতা আরও বৃদ্ধি করার সুযোগ রয়েছে। এটা পরীক্ষা শুরুর কমপক্ষে ১৫ দিন পূর্ব হতে করা সম্ভব হলে ভালো ফল পাওয়া যেতে পারে।\nবিটিআরসি কর্তৃক সামাজিক যোগাযোগ মাধ্যম নিয়ন্ত্রণের তেমন কোনো ব্যবস্থা নেই। ফলে সামাজিক যোগাযোগ মাধ্যমে প্রশ্ন আপলোডকারীদের চিহ্নিত করতে পারা যাচ্ছে না এবং সন্দেহজনক একাউন্ট বন্ধ করা সম্ভব হচ্ছে না।\nDr.Harun Ur Rashid ২০ ফেব্রুয়ারি, ২০১৮, ৯:১৫ পিএম says :00\nNumber of question will be equal the number of candidates. If candidate absent sealed question will be returned.\nস্টাফ রিপোর্টার : প্রশ্নফাঁস বন্ধে পরের বছর পরীক্ষায় বড় ধরনের পরিবর্তন আনা হবে বলে জানিয়েছেন শিক্ষামন্ত্রী নুরুল ইসলাম নাহিদ। তিনি\nদৈনিক ইনকিলাব সম্পাদক ও বাংলাদেশ জমিয়াতুল মোদার্রেছীন সভাপতি আলহাজ্ব এ এম এম বাহাউদ্দীন সাহেবের মাতা বেগম হোসনে আরা নিলুর ইন্তেকালে\nপ্রশ্ন ফাঁসকারীকে ধরিয়ে দিলে পাঁচ লাখ টাকা পুরষ্কার-শিক্ষামন্ত্রী\nচলমান এসএসসি, দাখিল ও সমমানের পরীক্ষায় প্রতিদিনই ফাঁস হচ্ছে প্রশ্নপত্র। পরীক্ষার আগে প্রশ্নফাঁস রোধে কঠোর ব্যবস্থা গ্রহণ করা হয়েছে বলে\nতদন্ত করে ব্যবস্থা নেয়া হবে : প্রাথমিক ও গণশিক্ষামন্ত্রীস্টাফ রিপোর্টার : নানা অপরাধের সঙ্গে জড়িত এক শিক্ষকের বদলির বিষয়ে এক\nপ্রশ্নপত্র ফাঁস হয়েছে প্রমাণিত হলে সঙ্গে সঙ্গে পরীক্ষা বাতিল করা হবে বলে জানিয়েছেন শিক্ষামন্ত্রী নুরুল ইসলাম নাহিদ। প্রশ্নপত্র ফাঁস করলে\nফেসবুক বন্ধের বিষয়ে শিক্ষামন্ত্রীস্টাফ রিপোর্টার : অবস্থা বুঝে ফেইসবুক বন্ধের ব্যবস্থা নেয়া হবে বলে জানিয়েছেন শিক্ষামন্ত্রী নুরুল ইসলাম নাহিদ। তিনি


আপডেট: ১৫৪৯ ঘণ্টা, মে ২০, ২০২২\nঢাকা: প্রথমবারের মতো অনুষ্ঠিত হলো ‘এনবিএফআই মেলা ২০২২’। দেশে কার্যরত শীর্ষ সব নন-ব্যাংক ফাইন্যান্সিয়াল ইনস্টিটিউশন (এনবিএফআই) তাদের সেবা নিয়ে মেলায় অংশগ্রহণ করছে।\nবুধবার (১৮ মে) সকালে রাজধানীর একটি হোটেলে দিনব্যাপী এ মেলার উদ্বোধন করেন শিল্পমন্ত্রী নূরুল মজিদ মাহমুদ হুমায়ূন।\nউদ্বোধনী অনুষ্ঠানে শুভেচ্ছা বক্তব্য রাখেন বণিক বার্তার সম্পাদক দেওয়ান হানিফ মাহমুদ, বিএলএফসিএ চেয়ারম্যান এবং আইপিডিসি ফাইন্যান্স লিমিটেডের ব্যবস্থাপনা পরিচালক ও সিইও মমিনুল ইসলাম। ধন্যবাদ জ্ঞাপন করেন আইআইডিএফসির ব্যবস্থাপনা পরিচালক ও সিইও মো. গোলাম সরওয়ার ভূঁইয়া। যৌথভাবে এ মেলার আয়োজন করে বণিক বার্তা ও বাংলাদেশ লিজিং অ্যান্ড ফাইন্যান্স কোম্পানিজ অ্যাসোসিয়েশন (বিএলএফসিএ)।\nউদ্বোধনী অনুষ্ঠানে প্রধান অতিথি শিল্পমন্ত্রী নূরুল মজিদ মাহমুদ হুমায়ূন বলেন, ৫০ বছরে বাংলাদেশের শিল্প খাতের অর্জন অবিস্মরণীয়। বঙ্গবন্ধুর স্মৃতিবিজড়িত শিল্প মন্ত্রণালয়ে আমি দায়িত্বে আছি। পঞ্চাশের দশকে বঙ্গবন্ধু যখন শিল্পমন্ত্রী ছিলেন তখন বাঙালি শিল্পোদ্যোক্তা সৃষ্টির কাজ শুরু করেছিলেন। স্বাধীন বাংলাদেশে আমরা সেই কাজ আরো এগিয়ে এনেছি বলে বাংলাদেশ আজ সারা বিশ্বে রোল মডেল। এ সময় ১২টি করপোরেশন নিয়ে বৃহৎ পরিসরে কাজ করছে শিল্প মন্ত্রণালয়।\nশিল্পমন্ত্রী বলেন, তাৎক্ষণিকভাবে ঋণ সুবিধা নিতে এনবিএফআই খাত শিল্পোদ্যোক্তাদের সহযোগিতা করে। শিল্পোদ্যোক্তারা বিপদে তাদেরকেই পেয়ে থাকেন। এককভাবে দেশে শিল্পায়ন সম্ভব নয়; সেজন্য ব্যাংক-বীমা-এনবিএফআইকে যৌথভাবে কাজ করার পরামর্শ দেন শিল্পমন্ত্রী।\nঅনুষ্ঠানে বিএলএফসিএ চেয়ারম্যান এবং আইপিডিসি ফাইন্যান্স লিমিটেডের ব্যবস্থাপনা পরিচালক (এমডি) ও প্রধান নির্বাহী কর্মকর্তা (সিইও) মমিনুল ইসলাম বলেন, বাংলাদেশে প্রথমবারের মতো ব্যাংক বহির্ভূত আর্থিক প্রতিষ্ঠানগুলোর এ মেলা অনুষ্ঠিত হচ্ছে। এর মাধ্যমে এনবিআই খাত সম্পর্কে মানুষের ধারণা বাড়বে। আমাদের বড় দুর্বলতা মানুষ আমাদের সম্পর্কে খুব বেশি জানে না।\nবাংলাদেশের প্রেক্ষাপটে এনবিএফআইয়ের সেবা ও কার্যক্রম জনগণের সামনে তুলে ধরার প্রয়াস থেকেই বণিক বার্তা ও বিএলএফসিএ দিনব্যাপী মেলার আয়োজন করেছে। মেলার অংশ হিসেবে দিনের দ্বিতীয় ভাগে আলোচনা সভার আয়োজন করা হয়। ‘অর্থনৈতিক উন্নয়নে নন-ব্যাংক আর্থিক প্রতিষ্ঠানের সম্ভাবনা ও চ্যালেঞ্জ’ শীর্ষক আলোচনায় প্রধান অতিথি ছিলেন পরিকল্পনা প্রতিমন্ত্রী ড. শামসুল আলম। বিশেষ অতিথি ছিলেন বিএসইসির কমিশনার ড. শেখ শামসুদ্দিন আহমেদ। বাংলাদেশে সক্রিয় শীর্ষ আর্থিক প্রতিষ্ঠানগুলোর ব্যবস্থাপনা পরিচালক ও কর্মকর্তা, খাতসংশ্লিষ্ট বিশেষজ্ঞ, সেবাগ্রহীতা, নীতিনির্ধারক, অর্থনীতিবিদ, শিক্ষক ও শিক্ষার্থীরা আলোচনায় অংশ নেন।\nসন্ধ্যা ৬টায় মেলার সমাপনী ঘোষণা করেন বাংলাদেশ ব্যাংকের গভর্নর ফজলে কবির। অনুষ্ঠানে প্রধান অতিথির বক্তব্যে তিনি বলেন, বাংলাদেশে এনবিএফআই খাতের বয়স চল্লিশ বছর। এত দীর্ঘ সময় পর খাতটি নিয়ে একটি মেলার আয়োজন হয়েছে।\nমেলায় ১২টি স্টলের সঙ্গে ছিল পাঁচটি প্যাভিলিয়ন। দিনব্যাপী এ আয়োজনে র‌্যাফেল ড্রতে অংশগ্রহণকারীদের জন্য ছিল মোটরসাইকেল, সেলফোন, রেফ্রিজারেটর, ল্যাপটপ, ঢাকা-মালদ্বীপ-ঢাকা, ঢাকা-কলকাতা-ঢাকা ও ঢাকা-কক্সবাজার-ঢাকা বিমান টিকিট ও স্মার্ট টিভিসহ নানা আকর্ষণীয় পুরস্কার।\nবাংলাদেশ সময়: ১৫৪৯ ঘণ্টা, মে ২০, ২০২২\nবাণিজ্য ঘাটতি, ৩১ বিলিয়ন ডলারের রেকর্ড